Bloc de notes de Josep Romeu: diumenge, 12 / de juny / 2011\nIndignem-nos, d’una vegada!\nEls debats sobre els pressupostos, així com els de política general, acostumen a ser una veritable pallassada; tant el d’aquest any com el dels anteriors. Mani qui mani, i siguin quins siguin els números proposats, des del Govern es defensa que són els millors possibles i des de l’oposició de ben segur que no són ni els que necessita el país ni els que ens han de fer sortir de la crisi. Es podrien haver canviat els papers d’un any per l’altre, pel sol fet d’haver passat del Govern a l’oposició o a l’inrevés.\nDonar suport explícit als pressupostos, des de l’oposició, és tant com admetre que el projecte d’uns i altres és pràcticament idèntic; de manera que se sol jugar entre el vot en contra o l’abstenció. I quan CiU va presentar la seva proposta, el PSC, Esquerra i el PP es plantejaven la possibilitat de facilitar-ne l’aprovació. Com que, al final, el Govern en té prou amb el suport o l’abstenció d’un dels grups, un cop aclarit que l’acord es fa amb el PP, els altres dos grups ja poden carregar de manera tremendista contra el mateix pressupost que ells haurien donat per bo si l’acord s’hagués fet amb ells, amb alguna que altra concessió mediàtica.\nI la veritat és que els pressupostos de la Generalitat, amb un percentatge altíssim de despesa ja compromesa, sobretot en els àmbits de Sanitat, d’Ensenyament i de la mateixa administració, tenen un marge de maniobra ben petit. Almenys si es parteix de l’ortodòxia econòmica que ens marca la Unió europea, i els poders econòmics. El PP i el PSOE, seguint aquestes directrius que ens vénen imposades, consideren que les retallades haurien de ser encara més profundes; de fet el Govern espanyol les xifra exactament en el doble. Resulta fal·laç i demagògic dir que s’hauria de retallar el doble, però sense tocar les partides que representen un percentatge més elevat dels pressupost total.\nEs podria fer, això sí, un plantejament que en podríem dir “antisistema”, a base de negligir les obligacions de contenció del deute imposades des de fora, i tirar pel dret amb uns pressupostos que de veritat volguessin prioritzar l’Estat del benestar i la defensa dels interessos dels més desprotegits. Però, el sistema ja té previst que qui actués d’aquesta manera es trobaria amb l’aixeta del crèdit tancada, la retirada de capitals i d’inversions, i en definitiva podria abocar-se el país a la fallida. Des de l’oposició no costa gaire emprar la demagògia, sabent que quan ells eren al Govern no havien pas gosat fer-ho i, de fet, ja havien iniciat les retallades encara que molt més tímidament. Per tant, viable o no, entenc que hi ha raons més que sobrades per estar indignats amb uns pressupostos i unes polítiques descaradament de dretes; però no s’entén que aquesta indignació pugui venir dels qui han estan i continuen estan en el marc de l’ortodòxia econòmica imperant.\nPerò, està clar, és que el límit d’estar o no estar dins dels marges d’endeutament que es consideren acceptables des d’Europa i des d’Espanya, no és gaire més que el que l’Estat deu a Catalunya en concepte dels anomenats fons de competitivitat, una xifra que no arriba ni al 10 per cent de l’espoli fiscal que anualment pateix Catalunya. I el conjunt de les retallades del Govern de la Generalitat que a tots ens escandalitzen tampoc superen el 20 per cent d’aquest espoli fiscal. Amb una Catalunya independent, i per tant amb un pressupost que gaire bé doblaria l’actual, encara que també s’incrementarien algunes despeses, les partides que ara poden ser motiu de discòrdia entre els grups de drets i els d’esquerres, quedarien en una simple anècdota.\nLa veritable indignació dels catalans, doncs, no hauria de venir pels encara no 1.500 milions que l’Estat es nega a pagar a Catalunya, ni per les retallades de 5.000 milions que ens imposa el Govern català, ni per cap de les partides d’ingressos o de despeses que els grups de l’oposició retreuen a l’Artur Mas per considerar-les desencertades, sinó pels 22.000 milions d’espoli anual que patim els catalans. I ens hauria d’indignar especialment que hi hagi polítics i partits que simulin escandalitzar-se per una determinada partida del pressupost de CiU i no s’escandalitzen per la part més voluminosa que de veritat hipoteca el futur del país.\nPodem estar indignats pel matís de dretes del Govern convergent, que no difereix massa de l’anterior en aquest sentit; podem estar indignats contra un sistema que no ens deixa altra opció que seguir les imposicions dels poders econòmics, fent inviable una política econòmica alternativa; podem estar indignats perquè els populars i els socialistes voldrien que encara incrementéssim més les retallades; podríem estar indignats per moltes coses, però sobretot hauríem d’estar-ho per tenir una classe política incapaç d’afrontar de dret la veritable sagnia del país, i incapaç de fer el pas definitiu cap a la independència, és a dir cap a la solvència i la viabilitat econòmica del país.


Pluvins fa somiar a la Grama (0-1) - Diari de Santa Coloma\nPluvins fa somiar a la Grama (0-1)\n12/01/2015 – L’equip d’Ignasi Senabre s’imposa a domicili al Banyoles i suma un triomf esperançador per tal de seguir lluitant per la permanència.\nSens dubte, la Gramenet es jugava mitja temporada al camp del Banyoles i els blaus van estar al nivell esperat. La primera part va estar plagada d’alternatives en el joc i qualsevol dels dos equips s’hauria pogut avançar.\nEdu Ranchal va capitalitzar les ocasions de perill colomenques durant el primer temps. En una d’aquestes arribades, l’ex del Sabadell B controlava una passada a l’espai de Canelada i efectuava un xut ajustat que Aleix Prunés aconseguia enviar a córner (30’).\nRanchal es tornaria a deixar veure poc després, completant una gran acció individual amb una rematada que Prunés tornava a refusar, salvant un gol cantat de la Grama (32’). Cal dir, però, que el Banyoles també va estar actiu en atac i Joan Compte va realitzar dues aturades de mèrit, salvaguardant la porteria visitant abans del descans.\nDurant la segona part, el domini va ser clarament de la Gramenet, amb Yousseff portant de corcoll a tota la defensa del Banyoles. Els del Pla de l’Estany es van desinflar i només començar el segon temps ja van rebre el primer avís.\nYousseff fregava el 0 a 1 en una gran cursa en velocitat finalitzada amb un xut creuat que marxava fora per poc, ben a prop del pal de la porteria local (46’). L’extrem de la Grama ho seguiria intentant, recollint un refús i fent intervenir de nou al porter Aleix Prunés (51’).\nBen entrat el segon temps arribaria el gol definitiu per la Grama. En una bona acció personal, Edu Ranchal feia arribar la pilota als peus d’un Xavi Pluvins que, venint des de segona línia, retallava amb classe i engaltava un xut impossible de refusar (70’).\nDesprés d’encaixar el 0 a 1, el Banyoles passaria a dominar més l’esfèrica, però la manca de profunditat va limitar al conjunt gironí. Quasi en temps afegit, els locals es van topar amb el pal, en una ocasió que hauria suposat l’empat. La sort, però, va mantenir-se amb la Grama.\nEls blaus sumen així la segona victòria de la temporada, la primera lluny de Sant Adrià. Després d’aquest cap de setmana, el conjunt colomenc suma 10 punts i és l’equip que marca la zona de descens al grup I de Primera Catalana.\nLa salvació, marcada per la UE La Jonquera (17) està a set punts, però per no patir la Gramenet hauria d’arribar fins al tretzè lloc del Molletense (20), ja que el pitjor catorzè dels dos grups de Primera Catalana – ara mateix el Torredembarra (16) – també perd la categoria.\nArticle anteriorMarfil i Salgado disparen els seus gols\nArticle següentLa comunidad musulmana de Santa Coloma condena el atentado de París


Les ‘Smart Cities’, protagonistes de la segona jornada de l’Expoquimia\nL'estand de ChemMed Tarragona ha rebut la visita dels representants polítics adherits al clúster químic\nLa segona jornada de la Fira Expoquimia 2014 i, en concret, l'espai 'Smart Chemistry, Smart Future', han tingut un clar protagonista: les ciutats intel·ligents del futur o 'smart cities'. Aquest tema s'ha tractat aquest dimecres al matí a l'espai del projecte comú organitzat per Feique (Federación Empresarial de la Industria Química Española), i que compta amb la participació protagonista de ChemMed Tarragona, el Clúster Químic de la Mediterrània.\nL'estand tarragoní, amb motiu d'aquesta temàtica, ha rebut la visita d'un bon nombre dels representants polítics que estan adherits al Clúster. Així, han arribat a l'Smart Place el delegat del govern de la Generalitat a Tarragona, Joaquim Nin; l'alcalde de Tarragona, Josep Fèlix Ballesteros; l'alcalde de La Canonja, Roc Muñoz; l'alcalde de Perafort, Joan Martí Pla; l'alcalde del Morell, Pere Guinovart i l'alcalde de Salou, Pere Granados; a més dels regidors tarragonins Xavier Tarrés i Javier Vilamayor. Tots ells han estat rebuts pels directius de l'AEQT (Associació Empresarial Química de Tarragona),Ruben Folgado i Eduardo Chicote, que han estat acompanyats en aquesta visita pel president de Dow Chemical Iberica, Anton Valero; i el director de Desenvolupament Corporatiu del Port de Tarragona, Joan Basora.\nLa comitiva ha pogut gaudir d'una visita guiada per l'Smart Place i, tot seguit, ha accedit a l'Àgora del mateix pavelló 'Smart Chemistry, Smart Future', on ha assistit a la taula rodona sobre les Smart Cities. Aquest col·loqui ha comptat amb les ponències de Carlos Negro, president del Fòrum Química y Sociedad; Maria Antonia Morales, Innovation Manager del Consell Europeu de la Indústria Química (CEFIC); i Elisa Martín Garijo, directora d'Innovació y Tecnologia d'IBM. A l'acabar aquest acte exclusiu, els ponents i els assistents han seguit debatent sobre les Smart Cities en un còctel ofert per Feique al mateix Smart Place.\nA la tarda, ChemMed ha rebut la visita del president de l'Associació d'Empreses de Serveis de Tarragona (AEST), que compartirà amb els directius del clúster la primera participació física de l'AEQT i el Port de Tarragona a Expoquimia.\nRepresentants polítics de les institucions adherides al ChemMed Tarragona han visitat l’estant del clúster. CEDIDA.


Tot preparat per a l'IV Torrevieja Internacional Meeting IOM - somvela\nActualidad Noticias Tot preparat per a l´IV Torrevieja Internacional Meeting IOM\nTot preparat per a l´IV Torrevieja Internacional Meeting IOM\nLa cita reunirà aquest cap de setmana prop de 40 participants de 15 Club diferents, entre els quals es compta amb regatistes arribats de França\nDel divendres 21 fins al 23 de maig, es donaran cita en el RCNT els regatistes de ràdio control amb els seus models de ràdio control en el nostre fantàstic camp de regates en la IV Torrevieja International Meeting IOM. La cita reunirà aquest cap de setmana prop de 40 participants de 15 Club diferents, entre els quals es compta amb regatistes arribats de França. L'organització és a càrrec del Real Club Nàutic Torrevieja, comptant amb la col·laboració de la Federació de Vela de la Comunitat Valenciana i la Real Federació Espanyola de Vela.\nEl Real Club Nàutic Torrevieja organitza trobades esportives amb totes les mesures de protecció que la situació requereix. La certificació “Tourism Safe Service” avala les garanties sanitàries en totes les competicions que s'organitzen. L'esdeveniment té una part solidària en comptar amb un punt d'avituallament per als assistents i que està a càrrec de la Ong Nova Fraternitat, perquè participants, familiars i simpatitzants. D'aquesta manera podran gaudir de l'esport col·laborant amb el rerefons social de Nova Fraternitat. El recaptat servirà per al treball que estan realitzant en Rushanje-Uganda contra la pobresa infantil, la integració de la dona i l'educació, tres línies d'acció fonamentals. En concret se centra en l'ajuda per a la construcció del centre de salut que té un cost de 85 mil € i en l'actualitat compta tan sols amb els fonaments i les primeres parets.\nLa competició internacional de Ràdio Control tindrà lloc durant el cap de setmana en el Moll de la Sal i serà la quarta edició d'una trobada que està aconseguint un rotund èxit, aconseguint que acudisquen els millors esportistes de l'especialitat.\nEl Club desitja donar un especial agraïment a Apartaments Marina Internacional, a Ana Francos, a Pedro Reyes i a Manolo Reyes, per la seua col·laboració per a l'organització d'aquest esdeveniment en la nostra Torrevieja. Ginés Romero i Guillermo Beltri en aquesta ocasió han treballat durament per a convocar al millor planter nacional de regatistes i també els enviem un agraïment per la infinitat de contactes estrangers que han realitzat, encara que infructuosament i, esperem que no desanimen per a intentar que a l'any pròxim tots els regatistes d'aquesta especialitat millors del món puguen estar novament -com l'any 2019- a Torrevieja deixant arrere les dificultats del Covid.


julio 2017 - Club Basquet Prat - Web Oficial\nTú estás aquí: Inicio / Notícies / Borrador automático / 2017 / julio\nEs diu Josep Pérez i serà el director d’orquestra del Prat 17/18\n07/31/2017 /0 Comentarios/en Temporada 2017-2018 /por Txell Vilella\nEl base valencià nascut a Llíria l’any 1994 i de 184 cm. Josep Pérez, es va formar a les categories inferiors del Barça i ha jugat a LEB Oro amb el BarcaB, Huesca, Lleida i l’any passat a Palencia amb Kitus Blanch. Cal destacar que Pérez va debutat la temp. 11/12 també a la Lliga Endesa i Eurolliga amb el Barça. Josep Pérez es un excel·lent playmaker que sap en tot moment que s’ha de fer amb la bimba. Extraordinària visió de joc, ràpid gran penetrador i amb un llançament exterior magnífic, es per tant un jugador de perfil ofensiu i amb un atreviment innat. Estem segurs que el valencià tindrà moltes coses a dir en el Projecte Prat 17/18 i com no, oferirà la seva millor versió al seguidor potablava que ja espera ansiós les evolucions del jove però experimentat talent valencià. Amb Pérez, el CB Prat te el dibuix del nou equip, força avançat. Ara, Arturo Álvarez segueix treballant per reforçar el joc interior, on de moment només es propietat de Gerbert Martí.\nhttp://cbprat.cat/wp-content/uploads/2017/09/club-basquet-prat-fitxa-a-josep-perez.jpg 366 546 Txell Vilella http://cbprat.cat/wp-content/uploads/2017/10/club-basquet-prat-300x150.png Txell Vilella2017-07-31 18:56:492017-09-04 18:57:32Es diu Josep Pérez i serà el director d'orquestra del Prat 17/18\nEl base català Bernat Camarasa s’afegeix al Projecte Prat 17/18\n07/29/2017 /0 Comentarios/en Temporada 2017-2018 /por Txell Vilella\nEl català Bernat Camarasa Bonany se puja també al vaixell potablava que “despasito” va prenent forma. El jove Camarasa nascut a BCN (12/03/95) i de 194cm. d’alçada es va formar en categories inferiors del Barça on va destacar per la seva capacitat de assistir i jugar el Pick&Roll. Aviat va donar el salt a LEB Plata amb ISB (Azpeitia) la temp. 14/15, la següent campanya jugaria a EBA amb el Collblanc i mes tard va coincidir amb l’actual tècnic del CB Prat, Arturo Álvarez, en el Pozo Sotón BVM2012. Després d’un fugaç pas pel Grup Barna també de EBA, aterra finalment al Baix Llobregat amb moltes ganes i molta il·lusió on confiem i esperem que sigui un complement perfecte per aconseguir portar la nau a bon port.\nhttp://cbprat.cat/wp-content/uploads/2017/09/club-basquet-prat-fitxa-a-bernat-camarasa.jpg 338 546 Txell Vilella http://cbprat.cat/wp-content/uploads/2017/10/club-basquet-prat-300x150.png Txell Vilella2017-07-29 18:55:222017-09-04 18:56:30El base català Bernat Camarasa s’afegeix al Projecte Prat 17/18\nL’exterior Caleb Agada es puja també al Projecte Prat 17/18\n07/25/2017 /0 Comentarios/en Temporada 2017-2018 /por Txell Vilella\nCaleb Agada que te la doble nacionalitat nigeriana i canadenca s’afegeix també al Projecte Prat 17/18. Caleb es un jove exterior (31/08/94) de 193 cm. de alçada amb un espectacular físic que el fa que el considerin un dels jugadors més potents de la lliga universitària canadenca. La seva carta de presentació es més que destacable. Cal dir que les dues darreres temporades ha estat designat millor jugador defensiu de l’any de la lliga universitària. Ha estat també el 3er millor pispa de la competició amb 49 recuperacions. Caleb Agada també va ajudar al rebot amb 6,4 captures per partit degut a la seva potencia física. En atac, simplement recordar que va ser company de l’ex Araberri Johnny Berhanemeskel, compartint el protagonisme anotador de l’equip.\nPer Arturo Alvarez: «Caleb arriba avalat per el meu ex jugador Berhanemeskel amb qui va compartir vestidor varies temporades. Especialista defensiu i amb capacitat de rebot, junt amb Blanch, Sesé i Campbell donen forma al perímetre de l’equip per aquesta nova temporada».\nI com no, per descomptat també li donem la benvinguda.\nhttp://cbprat.cat/wp-content/uploads/2017/09/club-basquet-prat-fitxa-a-caleb-agada.jpg 317 546 Txell Vilella http://cbprat.cat/wp-content/uploads/2017/10/club-basquet-prat-300x150.png Txell Vilella2017-07-25 18:54:182017-09-04 18:55:17L'exterior Caleb Agada es puja també al Projecte Prat 17/18\nEl “killer” Marc Blanch exterior de luxe per el CB Prat\n07/18/2017 /0 Comentarios/en Temporada 2017-2018 /por Txell Vilella\nMarc «Kitus» Blanch que va passar pel CB Prat la temporada 2002-03 compartint vestidor amb Xavi Martí, Mario Aguado o Diego Araque entre d’altres, torna finalment al Baix, després de que el club s’intentés en fitxar-lo en més d’una ocasió. Finalment Marc torna a la que un dia fos la seva casa i per descomptat, per sumar en l`’interessant projecte que ha començat ha embastar Arturo Álvarez. La qualitat del de Martorell està fora de qualsevol dubte, doncs ha arribat a la màxima categoria estatal (ACB) i ha competit a LEB Oro amb els equips punters.\nMarc Blanch, quarta incorporació de l’equip, es un jugador amb una varietat de recursos immensa i per tant molt difícil de defensar. Blanch es un jugador amb caràcter, intens, li agrada córrer al contraatac i te un excel·lent llançament exterior.\nEvidentment Marc serà una peça important en l’esquema de Arturo Alvarez.\nBenvingut Kitus de nou al Prat on esperem que finalment tornis a gaudir d’aquella afició que un dia pràcticament te va veure néixer esportivament\nhttp://cbprat.cat/wp-content/uploads/2017/09/club-basquet-prat-fitxa-a-marc-blanch.jpg 350 546 Txell Vilella http://cbprat.cat/wp-content/uploads/2017/10/club-basquet-prat-300x150.png Txell Vilella2017-07-18 18:52:402017-09-04 18:53:58El “killer” Marc Blanch exterior de luxe per el CB Prat\nAlex Campbell repartirà espectacle al JB pel CB Prat 2017/18\n07/15/2017 /0 Comentarios/en Temporada 2017-2018 /por Txell Vilella\nAlexandre George Campbell, nascut a Canadà fa 24 anys i de 188 cm. d’alçada es converteix en la tercera incorporació del projecta Prat 17/18. Campbell es un escorta amb unes condicions innates per aquest esport, pot jugar també de tres i ajudar al base si cal. Ha jugat a la lliga universitària amb uns excel·lents números i la temporada passada va debutar a la primera divisió de Canadà.\nCampbell es un extraordinari defensor, gaudeix d’un espectacular domini de la pilota i una gran rapidesa que li permet una fàcil penetració. Arma amb facilitat el braç el que li permet un bon llançament exterior.\nhttp://cbprat.cat/wp-content/uploads/2017/09/club-basquet-prat-fitxa-al-canadenc-alex-campbell.jpg 393 546 Txell Vilella http://cbprat.cat/wp-content/uploads/2017/10/club-basquet-prat-300x150.png Txell Vilella2017-07-15 18:50:412017-09-04 18:52:10Alex Campbell repartirà espectacle al JB pel CB Prat 2017/18


Els Manel, protagonistes del quart Mirarock al Castell de Miravet | Reusdigital.cat diari de Reus. Notícies i actualitat del Camp de Tarragona\nEls Manel, protagonistes del quart Mirarock al Castell de Miravet\n11 de Juliol de 2016, per Laura Arbonès\nImatge del concert dels Manel al castell de Miravet\nEl passat cap de setmana, va tenir lloc, al Castell de Miravet, la 4a edició del Mirarock, una iniciativa musical que persegueix l’objectiu d’apropar el públic jove al patrimoni cultural i monumental de les Terres de l’Ebre.\nEl dissabte 9 de juliol, Miravet va viure la 4a edició del festival Mirarock, organitzat per l’Agència Catalana del Patrimoni Cultural del Departament de Cultura i l’Ajuntament de Miravet. Aquesta proposta musical d’estiu pretén promoure la riquesa cultural i monumental de la zona, a través de l’actuació, al Castell de Miravet, de diversos grups del panorama musical català. Enguany, l’esdeveniment comptava, com a protagonista, amb el grup barceloní de culte Manel, que acompanyat de Sense Sal i Mano’s Rock van aconseguir aplegar unes 1000 persones a la població ebrenca.\nEl grup de pop-folk Sense Sal, format per 7 joves procedents de Terrassa, va ser l’encarregat d’obrir el festival, en el qual va presentar el seu tercer àlbum, Algun lloc al món, que introdueix elements de música electrònica i sons llatins. Seguidament, va ser l’esperat torn dels Manel, que interpretaren tant cançons del seu darrer disc ‘Jo competeixo’, en què mostren el seu posat més elèctric, com cançons de discs anteriors. Així doncs, dissabte es van poden escoltar i ballar èxits recents com ‘Sabotatge’, ‘Les cosines’ o ‘La Serotonina’, i d’altres com ‘El Boomerang’, ‘Ai, Dolors!’ o ‘Teresa Rampell’. La festa continuà fins a la matinada, de la mà dels prioratins Mano’s Rock, que tocaren grans clàssics del rock català, espanyol i internacional.\nUn cop més, el Mirarock va aconseguir crear una atmosfera festiva en un dels principals atractius de la zona, el Castell de Miravet. L’emplaçament segueix presentant-se com un lloc idoni per acollir aquest festival, que, en concret aquest any, ha estat tot un èxit.


Arriben els esports d’hivern a l’Escola Pere Vila – AFA Pere Vila\nArriben els esports d’hivern a l’Escola Pere Vila\nSi quieres leer el texto en castellano haz clic Llegan los deportes de inverno a la escuela\nSi penses que seria meravellós que els teus fills o filles poguessin gaudir del patinatge sobre gel, de l’esquí o del snowboard sense patir massa pels diners que costa segueix llegint.\nL’escola ho ha fet realitat. Però ens cal la vostra col.laboració per recollir roba, especialment pantalons de neu o impermeables, per a nens i nenes de 9 i 10 anys. La donació d’aquesta indumentària ens pot ser de molta ajuda.\nEl Banc de roba solidaris de l’Escola Pere Vila es posa en marxa.\nL’escola ha iniciat un nou projecte de 4 anys proposat per l’Institut d’Esports de Barcelona i que afecta a tots els nens i nenes de 3r, 4t i 5è.\nEl projecte persegueix apropar a tota la mainada de l’escola a esports d’hivern com l’esquí, el patinatge o el snowboard.\nTots els nens i nenes de 3r començaran practicant el patinatge sobre gel. Els de 4t tindran la possibilitat d’anar a esquiar. I finalment, els de 5è gaudiran de la seva primera trobada amb l’snowboard. Aquest any s’inicia amb 3 i 4t.\nLes despeses de les activitats estaran totalment subvencionades per l’Institut d’Esports de Barcelona. Però el que és indumentària anirà a càrrec de cada família.\nI aquí és on l’escola ens demana ajuda a tots aquells que puguem col·laborar.\nLa idea és que tots aquells (també s’inclouen amics, veïns, desconeguts altruistes, etc.) que tinguem roba d’hivern que ja no fem servir per a nens i nenes de 9 i 10 anys, especialment pantalons de neu o pantalons impermeables, la donem a la escola. L’escola guardarà any rere any el material donat i la deixaran als nens i nenes que no es puguin permetre comprar roba per a aquesta activitat.\nÉs una bona oportunitat perquè esports que estan fora de l’abast de molts, es facin realitat i els nostres crios puguin conèixer i gaudir-los de primera mà sense passar fred.\nI penseu que la roba de neu ocupa molt en els armaris i més si ja no li cap a ningú a casa. Bé, això és el que imagino…és que nosaltres a casa no tenim més que els pantalons impermeables del Decathlon i ja ha perdut la propietat de repel·lir l’aigua.\nPublicat el 9 desembre, 2014 10 desembre, 2014 Autor EstherCategories NotíciesEtiquetes 2014-2015, esports d'hivern, projecte d'escola\nAnterior Entrada anterior: Sortida Club Excursionista abans de Nadal\nSegüent Entrada següent: El Pere Vila protagonista del programa Catakrac de BTV


Sembla que sí… el projecte d’AENA afectarà la Ricarda - PROUSOROLL\nSembla que sí… el projecte d’AENA afectarà la Ricarda\nEls plans que s’havien preparat per dur a terme l’ampliació de l’aeroport del Prat no han variat i afectaran la zona ambiental protegida del Delta del Llobregat que molts encara pretenen salvar: la Ricarda, tot i que AENA declara que encara no són definitius.\nEl passat divendres, AENA va presentar el DORA (Document de Regulació Aeroportuària), que recull el projecte de l’ampliació de l’aeroport i que deixa veure que es preveu augmentar els vols estenent la tercera pista cap a l’est, és a dir, afectant la Ricarda.\nEl president de la Generalitat, Pere Aragonès, després de veure el DORA, ha expressat a través d’un tweet que aquest “no reflecteix el consens establert en el si del Govern: assegurar la inversió sense donar res per tancat i definir els propers passos amb un ampli acord de totes les administracions”. És per això, exigeixen “explicacions” i la seva “rectificació”.\nDe totes maneres, AENA manté i recalca el que es va dir en l’acord que es va fer el 2 d’agost, assegurant que no s’ha fet cap canvi: “Es garantirà el mode segregat actual per a l’operativa de les pistes i es farà l’ampliació de la pista 07R\_/25L cap a l’est, així com la construcció d’una terminal satèl·lit que doni servei als vols de llarg radi que s’operarien gràcies a l’allargament de la pista”\nAquestes paraules no donen cap resposta clara a la gran preocupació per l’afectació de la Ricarda. Semblen, simplement, una manera de voler sortir de pressa d’aquesta situació, en la que ells mateixos s’han posat, que els té entre l’espasa i la paret.\nMés de 300 associacions, com Prou Soroll, ajuntaments de municipis propers a l’aeroport i entitats, entre d’altres, s’han posicionat fortament en contra d’aquest projecte des dels seus inicis, argumentant els molts tipus de contaminació que aquest causaria: des de contaminació ambiental fins a contaminació química i acústica, i portant com a bandera la salut de la ciutadania i la preservació del medi ambient.\nDes de tot arreu seguirem lluitant per evitar la reforma de la infraestructura, que causaria greus conseqüències tant a les persones i a la seva salut com al medi ambient.


Estrenen un documental sobre la sardana i el republicanisme empordanès\n“Nous dansons sur un volcan!” (Ballem sobre un volcà!) és el títol d’una pel·lícula/documental que es va estrenar a finals d’octubre al cinema Jaurès d’Argelers (Catalunya Nord), dirigida per Jordi Vidal, en el marc del festival Rencontres Cinémaginaire.\nEl film és una mena de diàleg –amb la intervenció de diversos especialistes- entre la documentació audiovisual existent sobre el tema i la recerca musicològica que va fer Anna Costal i que s’ha anat complementant en els darrers anys. En definitiva, es tracta una immersió en el món de la sardana, des de la seva creació a mitjans segle XIX fins al moment actual, a partir de les tesi de la musicòloga, que relacionava el republicanisme federal empordanès amb el símbol revolucionari que va adquirir aquest ball durant aquell temps.\n“Nous dansons sur un volcan!” es va poder veure el passat 13 de novembre al festival de Girona i posteriorment es projectarà a Mallorca. Segons van anunciar el seu director, de cares a la primavera del 2022 està previst que es pugui projectar comercialment. Representants de Foment de la Sardana Pep Ventura, amb la seva presidenta Montserrat Mauné al capdavant, van ser presents a l’estrena i varen convenir la necessitat de projectar-la a Figueres, atès el protagonisme que té la ciutat al llarg de tot el documental.\nEn concret, dos figuerencs que han passat a la història en són els referents del documental: Abdó Terrades i Pep Ventura (amb una magistral escena final on apareix el gegant creat durant el bicentenari, al Teatre El Jardí de Figueres). L’estrella del film, però, és la mateixa musicòloga Anna Costal, que va desvetllar la seva tesi a la ciutat l’any 2009, arran de ser nomenats Capital de la Cultura Catalana, i que també ha intervingut en el guió.\n2,576 visualitzacions totals, 6 vistes d’avui\nCadaqués estrena una ruta literària dedicada a Josep Pla


Guia pel catequista, Tema 12 – Catequesis de Primera Comunión\nGuia pel catequista, Tema 12\nUsted está aquí: Inicio1 / Guia pel catequista, Tema 12\nTEMA 12: EL BAPTISME DE JESÚS (1r curs)\nPàgines de la 50 i 51 del primer quadern\nConèixer la Fe: Jesús, abans d’iniciar la seva vida pública, va rebre de Joan el «Baptisme de conversió pel perdó dels pecats» (Lc 3,3). Encara que Ell estava sense pecat, va voler rebre’l perquè Jesucrist és l’Anyell de Déu que lleva el pecat del món (Jn 1,29). El baptisme de Jesús és la prefiguració del nostre baptisme (CEC,105).\nIniciar en la litúrgia: Ajudar a descobrir l’aigua com a signe del baptisme i els llocs (baptisteri i piques o piles d’aigua) i moments de la litúrgia (baptisme, aspersió, benediccions).\nViure la Fe: La humilitat és una virtut cristiana decisiva, que aprenem de Jesús: sense necessitar el baptisme de Joan, Jesús es posa a la fila dels pecadors per mostrar el seu amor cap a tots.\nEnsenyar a pregar: Valorar molt la pregària final d’avui i incular-la als moments en què entrem a l’Església: Senyor, des del dia del meu Baptisme sóc el teu fill estimat i sé que ets el nostre Pare.\nEncoratjar a la vida cristiana i a la missió: Com Joan, el cristià també anuncia la vida del Messies i desvetlla en els altres les ganes de seguir Jesús.\nResem i passem llista.\nPrenem el catecisme a les pàgines 40 i 41 i llegim el tema. Fixem-nos que Jesús ja s’ha fet gran (quan Jesús tenia uns trenta anys va començar la seva vida pública. Va anar al riu Jordà…). Ens adonarem que Sant Joan Baptista és un personatge que ja coneixem (sessió 9a). Mirarem el mapa de Palestina i el relacionarem amb el que vam dibuixar setmanes enrere (sessió 8a). Veurem que hi surt sovint la paraula «pecat» i sabrem què significa a partir del que hem treballat en l’activitat anterior.\nFem l’activitat de la pàgina 50 del quadern. Com tots, en Carles no sempre té la mateixa actitud. A vegades fa les coses bé i a vegades no. Es tracta de dibuixar amb unes línies senzilles el seu rostre a partir de determinades situacions. La fórmula que es presenta en la solució de l’activitat pot ajudar a aconseguir-ho.\nFeta l’activitat dialoguem amb els nens sobre els resultats: actuar bé ens fa estar contents, fer les coses malament ens deixa tristos. Quan el que fem és greu, els cristians diem que hem fet un pecat: pecar és dir «no» a l’Amor de Déu, desobeint els seus Manaments. Es trenca o debilita la nostra relació amb Déu, fa mal als altres i a nosaltres mateixos. Aquesta és una situació que ens acompanya durant tota la nostra vida: sempre hem de tenir ganes de canviar, de «convertir-nos».\nTornarem a l’activitat de la pàgina 50 del Primer Quadern, que ja hem realitzat, fixant-nos en una de les cares que representa el Carles quan el culpen d’una cosa que no ha fet. Descobrirem\nelements importants del baptisme de Jesús: sense necessitar el baptisme de Joan, Jesús es posa a la fila dels pecadors per mostrar el seu amor envers tots.\nCom a resum de què hem llegit i comentat, escrivim les paraules que diu Déu en el moment del baptisme de Jesús, en les línies del dibuix que tenim a la pàgina 51 del quadern. En fer-ho, tornarem a repassar i comentar la resposta a la pregunta que ens fèiem a la sessió anterior: la pregunta que tenim formulada en el catecisme: Qui es Jesucrist? Jesucrist és el Fill de Déu fet home.\nSOLUCIÓ: “AQUEST ÉS EL MEU FILL, EL MEU ESTIMAT”


Un taller de Pablo Oshiro al Torneig Nacional del Cub de Rubik | BonDia Diari digital d'Andorra.\nDc., 23/10/2019 - 12:42\nDe la mà del grup Pyrénées i Andorra Telecom arriba al Principat la quarta edició del Torneig Nacional del Cub de Rubik d’Andorra. La competició se celebrarà al Fòrum de l'FNAC el dissabte 30 de novembre amb una previsió de seixanta participants, majoritàriament de nacionalitat andorrana, espanyola i francesa. La novetat d'enguany recau sobre la figura de Pablo Oshiro, que impartirà un taller el 9 de novembre on ensenyarà com resoldre de manera efectiva el cub de Rubik. Oshiro ha estat doble campió d’Espanya en la modalitat Megaminx. El taller, obert a tot el públic, tindrà lloc el dia 9 de novembre, de les 18 a les 20 hores, al Fòrum de l'FNAC.\nL'esdeveniment s'emmarca dins del calendari internacional de la World Cube Association, i comptarà amb deu disciplines diferents. En aquest sentit, es mantindrà l’aposta per les variants més tradicionals sense renunciar a l’espectacle que ofereixen les modalitats a cegues o amb una única mà. El director de Màrqueting de Pyrénées, Ronald Cabrera, ha assegurat que "és sorprenent el fet de veure els temps en els quals els participants resolen el complex misteri del cub Rubik". Des d'Andorra Telecom, el seu portaveu, Carles Casadevall, ha destacat aspectes molts positius que giren al voltant d'aquesta tradicional joguina, destacant per sobre de tot "l'evolució intel·lectual en les persones que l'utilitzen".\nAndorra Telecom inscriu aquesta col·laboració dins el suport a activitats formatives en ciència i la tecnologia i que ja té com a referències esdeveniments de robòtica orientats als joves com són a Micro First Lego League (MFLL) o la World Robotic Olympia (WRO). Pel que fa a Pyrénées, l’organització d’aquest torneig forma part del projecte de l'FNAC de dinamització amb activitats culturals i d’oci. Les inscripcions es poden realitzar fins el dijous 28 de novembre a l’adreça. La quota de registre és de 2 euros.\nPel que fa als premis, un d'ells anirà a càrrec del mateix FNAC, en aquest cas serà pel guanyador de la competició. Els tres restants, destinats a la segona, tercera i quarta posició, seran atorgats per Andorra Telecom.


Les expedicions d'Alexander von Humboldt, al Goethe-Institut | Barcelona Cultura\nDe dilluns a divendres, de 9 a 14 h i de 16 a 20 h\nLes expedicions d'Alexander von Humboldt, al Goethe-Institut\nEl Goethe-Institut de Barcelona acull fins a finals de setembre una exposició que repassa les aventures fabuloses de l'expedicionari Alexander von Humboldt a Amèrica Llatina i a Rússia i Sibèria.\nOrganitza la mostra, titulada Alexander von Humboldt (1769-1859), el Goethe-Institut, una institució que no es limita a oferir ensenyaments de llengua alemanya a la nostra ciutat sinó que organitza també exposicions i activitats de tota mena que ens parlen sobre la cultura germànica actual i, també sobre els grans personatges de la seva història.\nUn d'aquests personatges és Alexander von Humboldt, un explorador prussià que, ara fa dos-cents anys, el 5 de juny del 1799, es va embarcar a La Corunya cap a l'Amèrica Llatina, per tal de realitzar un seguit d'investigacions científiques amb les quals va contribuir notablement a assentar en l'imaginari europeu la imatge que encara avui, tenim dels tròpics.\nDescobriments revolucionaris però, especialment, una interdisciplinarietat que va permetre posar en comú disciplines diverses per estudiar uns mateixos subjectes són alguns dels resultats dels viatges de Von Humboldt, que uns anys més tard (el 1829) emprendria un altre viatge, aquest en direcció a Rússia i Sibèria.\nSi voleu conèixer la figura d'aquest explorador, entendre la importància dels seus descobriments, esbrinar com va organitzar els coneixements que va anar adquirint i saber quin és el seu llegat en ple segle XXI, veniu a veure aquesta exposició però, abans, consulteu el web del Goethe-Institut.


són alguns exemples d’actuacions que es poden portar a terme a les escoles i als seus entorns.\nEn aquest sentit al febrer de 2020 l’Agència de Salut Pública de Barcelona va publicar unes recomanacions per reduir l’exposició a la contaminació de l’aire exterior a les escoles de Barcelona que valen molt la pena.\nMés propostes d’actuació a Barcelona\nEs tracten de recomanacions molt similars a les fetes a la més recent guia de l’Agència de Salut Pública de Barcelona per reduir l’exposició a la contaminació de l’aire exterior a les escoles de Barcelona.\nQuè s’està fent a Barcelona?\nAl gener es van anunciar un seguit d’actuacions per protegir els entorns escolars a desenvolupar fins a l’any 2023. Es poden trobar aquí.\nIgualment està en vigor el programa Escola respira, principalment centrat en l’elaboració d’auditories de contaminació i en programes educatius. Podeu trobar la informació aquí.\ngener 20, 2020 febrer 24, 2020 Miquel Ortegaescola\nAnterior Entrada anterior: Ciutat, port, aeroport i canvi climàtic\nSegüent Entrada següent: Els episodis de contaminació per partícules


Comprar Sobre Sorpresa Hanazuki Online, 8052, Hanazuki | JOGUIBA\nDescripció i característiques Sobre Sorpresa Hanazuki\nDescobreix dos tresors sorpresa en cada sobre sorpresa de Hanazuki! Col·lecciona els extravagants i colorits tresors de Hanazuki i expressa els teus sentiments amb valentia. Usa, comparteix i exhibeix els teus tresors! Pots escanejar els seus codis per desbloquejar encara més diversió en l'app de Hanazuki! Hi ha un total de 96 tresors diferents. Edat recomanada: +6 anys. Observacions: aquest producte pertany a un assortiment de diferents models que es venen per separat. Llevat que el client indiqui el contrari per telèfon o correu electrònic, s'enviarà un model aleatori segons la disponibilitat actual en els models de l'assortiment.


tens un racó dalt del món: d’abril 2022\nCom un heroi, un dels relats inclòs a I SENTIR-SE ENCARA AMB FORCES, (Onada Edicions), obra guanyadora del VII Premi de Narrativa Breu Ciutat d'Amposta.\nEl fil conductor dels contes és l'esport, perquè ambdues disciplines, literatura i esport, són capaces de transmetre emocions, i això, les emocions, és el veritable fil conductor.\nEn aquest cas, l'esport que apareix és la natació a mar obert, i col·laboren amb la seva veu Ernest Redó i Sílvia Panisello.\nEtiquetes: Els meus fragments, i sentir-se encara amb forces\nL’últim sediment que enyora el rastre de vida, a pocs pams d’aigua.\nInspirat per una fotografia de Pep Mola\nUn any havia de passar. Escoltat vora una parada de Sant Jordi: "Mira, este és lo llibre del pare de Marc".\nL'espectacle de la vida, a través d'un objecte senzill\nNou vídeo fragment de L'espectacle de la vida (coeditat per Ganzell Edicions i Editorial Petròpolis), on reflexiono a partir d'un record evocat per un objecte tan senzill com un pot de pintura.\nLes emocions ens esperen arreu, si t'hi fixes.\nLes compartiré a la Biblioteca de la Ràpita el proper 4 de maig.\nRei d’espases ven arguments a preu molt rebaixat. I compra espases; afilades, si pot ser.\nCom ja és tradicional, avui hem fet un nou homenatge a Gerard Vergés, en motiu de l’aniversari de la seva mort, al voltant de la diada de Sant Jordi, a l’espai del seu nom del parc municipal de Tortosa.\nParticipem a l’organització Òmnium Cultural, el Consorci per la Normalització Lingüística, l’Ajuntament de Tortosa i diLLUMs d’arts al Forn.\nGerard Vergés és un gran humanista, i a la seva obra ens parla de facetes humanes molt diverses, per la qual cosa, de seguida vam decidir que l’homenatge de cada any fos temàtic. Hem recitat Vergés amb l’excusa de la ciència, l’amor, Tortosa i, enguany, la gastronomia, especialment el llibre Barques i fogons, però també de la resta.\nAvui, acompanyats de la música de David Espinós, hem recitat les següents persones:\nDolors Roo, Emigdi Subirats, Jordi Duran, Joan Panisello, Jesús M. Tibau, Jordi Sancho, Lluís Martín Santos, Josep Sancho, Montse Boldú, Ernest Redó, Meritxell Roigé, Montse Pallarès,\nTomàs Camacho, Marta Sans, Pilar Caballé i Ricardo Gascón.\nPersonalment, és un dels actes més deliciosos i agraïts de l’any. L’admiració per Gerard Vergés augmenta cada cop que el rellegeixes, i aquest acte és un motiu més per a aproximar-me a una obra que tinc ben a la mà tot l’any. I la pau del parc, la remor del vent als arbres, la llum, l’amistat, les paraules, l’emoció, la música...\nTinguem sempre present l’obra de Gerard Vergés, i el seu esperit d’autoexigència perquè potser, temptats en buscar la quantitat estem oblidant la qualitat.\nMés imatges a l'àlbum de fotografies.\nPodreu veure el recital sencer gràcies a Rafael Ricote.\nPublicat por Jesús M. Tibau at 22:37 1 comentari:\nL'encanteri d'aquesta setmana explica Com domesticar la impaciència.\nAvui, després de l'esmorzar de Sant Jordi, acudeixo a La 2 de Viladrich disposat a gaudir de la jornada.\nCom cada any, soc el primer autor en arribar. M'agrada encetar la taula que ens tenen reservada, i anan donant la benvinguda els autors/es que van venint. Avui, alguns d'estimats de fa molts anys, com Francesca Aliern i Carme Cruelles, altres que conec avui com Quim Giró, empordanès que ha fet un magnífic llibre de fotografia de les Terres de l'Ebre, i la tortosina, quasi veïna meva, Montse Chavarria, que ha publicat un llibre de fotografia del seu avi Edualdo Pedrola.\nSigno uns quants exemplars del dos llibres que tinc com a novetat, L'espectacle de la vida, de Ganzell Editors i Editorial Petròpolis, i el recull de contes I sentir-se encara amb forces, d'Onada Edicions.\nDesprés d'un breu repòs per dinar, d'esquivar un fort xàfec, a la tarda hi torno. Novament passo per Viladrich i a la plaça de la Cinta, a la taula de signatures de la Biblioteca.\nUn parell de petites anècdotes, a banda de les tradicionals preguntes sobre el preu de les roses. Una xiqueta juga fullejant un dels meus llibres, fins que son pare li crida l'atenció; acabaran comprant-lo i em demanen que els el dediqui: li hauria de passar una comissió a la xiqueta? Més tard, una dona diu: Mira, este és lo llibre del pare de Marc.\nUn goig acabar al vespre, recordant com d'esgotador és un Sant Jordi normal.\nPublicat por Jesús M. Tibau at 15:50 Cap comentari:\nEtiquetes: Activitats literàries, premsa, Sant Jordi, Tortosa\nUn any més, organitzat per Òmnium Cultural Terres de l'Ebre i diLLUMs d'arts al Forn, esmorzar de Sant Jordi, després de dos anys sense poder-se fer,\nPublicat por Jesús M. Tibau at 15:42 Cap comentari:\nEtiquetes: Activitats literàries, diLLUMS, Sant Jordi\nLa insostenible lleugeresa del vers, de Gerard Vergés (El monstre)\nEn un nou aniversari de la mort del més gran tortosí de les lletres, rellegint Gerard Vergés\nPresentació del meu 18è llibre, I sentir-se encara amb forces (Onada Edicions), obra guanyadora del VII Premi de Narrativa Breu Ciutat d'Amposta, el 22 d'abril a l'edifici Lo Sindicat d'Amposta, amb la regidora de Cultura, Inés Martí, i la directora de la Biblioteca, Joana Serret.\nEl fil conductor d'aquest recull són els esports (ciclisme, natació, futbol, petanca, esgrima, halterofília, triatló, fórmula 1, atletisme....). Literatura i esports, dues formes de sentir i transmetre emocions, que intento fusionar a la meva manera, a través de la tendresa i personatges molt humans.\nTambé faig en vídeo la presentació virtual.\nAl vídeo, em passejo per diverses instal·lacions esportives. Voldria fer activitats literàries amb aquest llibre n aquest tipus d'instal·lacions, i faig una crida a tothom que formi part d'alguna entitat esportiva, perquè m'ajudi a aconseguir-ho.\nDemà, Sant Jordi, tinc unes hores fixades de signatura, però us serà fàcil trobar-me a qualsevol hora prop d'alguna llibreria, com cada any, especialment a La 2 de Viladrich, on acostuma a ser el primer autor a arribar (si cal, els ajudo a muntar i començo a rebre la típica pregunta de si tenim tal o qual llibre, que han recomanat a la tele)\nPublicat por Jesús M. Tibau at 7:09 Cap comentari:\nFent feina de formigueta durant tot l'any, a partir de l'endemà de Sant Jordi, procuro estar a l'aguait i no deixar-me cap dels llibres, essencialment de literatura, que s'han publicat, i ho faig amb estima pels meus companys de lletres. Demano disculpes pels oblits que segurament tindré, perquè el nombre de llibres, un cop més, és alt i divers.\nAcostumen a ser una cinquantena cada any, i fa aproximadament em va sobtar portar-ne poc més de vint. Però en poques setmanes, i fins i tot dies, l'allau ha estat considerable, i gosaria a dir que difícil de digerir. El meu consell per a autors, editorials, etc, seria no esperar a última hora per a abocar al mercat literari aquesta allau de novetats en tan poc temps, i tan prop de Sant Jordi.\nFinalment, passem de nou de cinquanta, amb la certesa absoluta que hi haurà mancances.\nHo podreu veure en directe al programa Primera columna, el 22 d'abril a partir de les 10.15 hores, i aquí penjaré el vídeo.\nGràcies a Canal 21 Ebre en general i, en concret, al Gustau, per la delicadesa i coneixement amb què tracta els temes culturals, i perquè és un goig mantenir tertúlis davant o darrere de la càmera.\nMés informació de novetats ebrenques a la web beabà, autèntica enciclopèdia en aquesta matèria.\nPublicat por Jesús M. Tibau at 6:45 Cap comentari:\nMiquel Àngel Pradilla presenta les novetats d'Onada Edicions per Sant Jordi, al programa Primera Columna de Canal 21 Ebre.\nEntre aquestes novetats, a partir del minut 4.17, "I sentir-se encara amb forces", obra guanyadora del VII Premi de Narrativa Ciutat d'Amposta, un recull de relats amb el fil conductor de l'esport.\nPublicat por Jesús M. Tibau at 6:14 Cap comentari:\nEtiquetes: i sentir-se encara amb forces, premsa\nJa fa una bona colla d'anys que des de diLLUMs d'arts al Forn, juntament amb Òmnium Cultural Terres de l'Ebre, el Consorci per la Normalització Lingüística i l'Ajuntament de Tortosa fem un recital d'homenatge a Gerard Vergés, al voltant de Sant Jordi, a l'espai que hi té dedicat al par municipal Teodor Gonzàlez.\nEnguany serà diumenge 24 d'abril, a les 12 del migdia. Com l'obra de Gerard Vergés és tan diversa, cada any fem el recital al voltant d'un tema concret. Aquest cop serà la vessant gastronòmica, amb el títol "Vergés entre fogons".\nLa tria de textos és sempre excel·lent, perquè el gran autor tortosí ens ho posà molt fàcil, en aquest sentit.\nEns acompanyarà a la guitarra David Espinós.\nAvui he estat a la Casa Canals de Tarragona a la Recepció al món de les lletres amb motiu del Dia del Llibre.\nCom cada any, conviden els escriptors i escriptores i també editors, llibreters, bibliotecaris, ensenyants i altres persones i entitats interessades, a fer un brindis per celebrar la festa del llibre.\nL'autor convidat d'enguany és Joaquim Mallafrè. A més a més, els autors i autores següents que presentem novetat per aquest St. Jordi llegirem un fragment de la nostra obra.\nA la imatge, foto de grup a la terrassa de la Casa Canals\nDesprés, a l'estació, coincideixo amb Eduard Boada, l'editor de Ganzell, que em fotografia a punt de tornar a Tortosa.\nDins dels actes previs a Sant Jordi, demà presentaré a Amposta el llibre I sentir-se encara amb forces (Onada Edicions), amb què l'any passat en aquestes dates vaig guanyar el Premi de Narrativa Ciutat d'Amposta.\nNo és el primer reconeixement que rebo d'aquesta ciutat, on hi he fet adorables amistats.\nUs presento el conte "Pràcticament insuperable", del nou recull I sentir-se encara amb forces (Onada Edicions, 2022) que arriba aquests dies, obra guanyadora del VII Premi de Narrativa Ciutat d'Amposta.\nCom ja he comentat, el fil conductor del recull són els esports, i aquest conte en concret està ambientat a la petanca.\nPublicat por Jesús M. Tibau at 9:46 Cap comentari:\nEtiquetes: Els meus fragments, i sentir-se encara amb forces, videos\nSant Jordi, dos llibres; dos gèneres, una mateixa forma de mirar la vida\nEnguany arribo a Sant Jordi amb dos novetats:\nL'espectacle de la vida, coeditat per Ganzell Edicions i Editorial Petròpolis, un dietari que mira de forma emotiva la vida propera i quotidiana\nI sentir-se encara amb forces, publicat per Onada Edicions, obra guanyadora del Premi de Narrativa Ciutat d'Amposta, un recull de relats amb el fil conductor de l'esport.\nDos llibres, dos gèneres, però, crec, una mateixa forma de mirar la vida.\nDavant d’aquest nou recull de relats, guanyador del Premi de Narrativa Ciutat d'Amposta, i publicat per Onada Edicions, crec adient fer una breu explicació de la seva motivació.\nNormalment em defineixo com a escriptor de contes, i no com a escriptor de reculls de contes, és a dir, que em dedico a escriure relats sense un ànim, en general, que els uneixi un fil conductor en concret. Però en comptades ocasions, aquest fil sí que ha existit, com és el cas de la mort en Una sortida digna, i l’excusa d’un mitjó perdut al carrer en No és la derrota, sinó el vent.\nI aquest és el cas del present llibre, amb els esports com a leit motiv. Són diverses les causes.\nEn primer lloc, en algun moment, em vaig adonar que tenia diversos contes escrits, publicats o inèdits, ambientats en algun esport. i vaig pensar que seria una bona idea seguir aquesta línia. Sovint explico que escric contes de forma improvisada, a partir d’un petit gest o objecte, deixant-me portar per les emocions que m’envaeixen a mesura que el poso a escriure. Escollir esports com a espurna per a iniciar relats era una idea que m’atreia amb força. Per a mi és un magnífic exercici o joc literari descriure moviments sobradament coneguts per tothom, i fer de les paraules una mena de càmera de vídeo que posi en funcionament la pantalla mental dels lectors.\nA més, no cal dir la quantitat de sensacions que els esports són capaços d’evocar, recurs utilitzat fins a la sacietat en moltes pel·lícules, l’esforç, la lluita, la superació, i una emoció fins a l’últim segon de partit, en una resolució de la trama que, moltes vegades, ni el més pervers guionista és capaç d’imaginar.\nFinalment, també es tracta d’una mena de provocació. Sovint, des de la cultura, lamentem que els esports ens guanyen per golejada en el nombre de minuts i de pàgines que els mitjans de comunicació ens dediquen a uns i altres. Amb aquests relats intento conquerir terreny o, més ben dit, compartir-lo, i demostrar que ambdues activitats poden anar de la mà. Un dels meus objectius, que deixo aquí per escrit per a qui vulgui recollir la proposta, és presentar el llibre o fer-ne recitals en equipaments esportius, que la literatura surti dels seus espais de confort, i jugui per un dia de visitant.\nQuan algú busca excuses per a explicar la baixa presència de gent a un acte literari (si fa fred, si fa calor, si juga el Barça...), sempre bromejo en què NOMÉS hi ha dos dies dolents: els parells i els imparells.\nDoncs dimecres passat, no tan sols era imparell, sinó que era 13, i plovia, dins d'aquests inici d'abril tan gris. Però res va aturar els nostres plans d'anar amb L'espectacle de la vida a la llibreria La Romàntica d'Amposta. De seguida que es va obrir em van venir ganes de fer-hi alguna cosa. L'Helena Herranz és encantadora, i la llibreria fa honor al seu nom. Quan proposo fer alguna activitat és un goig trobar tantes facilitats. La meva experiènca em diu que la manca de resposta quan proposes alguna cosa, o la manca d'entusiasme, és una invitació a deixar-ho estar. No ha estat el cas; al contrari.\nEl llibre, coeditat també amb entusiasme per Ganzell Editors i Editorial Petròpolis, ja es va presentar a la Biblioteca d'Amposta, i al meva intenció aquest cop era buscar contacte més proper i improvisat. Jesús Ferré, que ja va participar a la presentació, s'apunta a vindre amb el seu alter ego de clown.\nI la pluja cau, certament, però a ningú que ha vingut li importa. En canvi, escolto riures, i algun ohhh quan acabo de llegir fragments tendres d'aquest dietari amb què convido a mirar L'espectacle de la vida.


Presentació del llibre “Las cupae hispanas. Origen, difusión, uso, tipología” – Tribuna d'Arqueologia\nNotícies / Publicacions i recursos / Roma i Antiguitat Tardana\n14 febrer 2012 19 juliol 2016 xarxesDeixa un comentari\nEl proper 18 de febrer de 2012 a les 19:30 h tindrà lloc la presentació del llibre “les cupae hispanas: origen, difusión, uso, tipología” a la Sala d’Actes San Miguel de la Fundación Uncastillo (Uncastillo, Saragossa).\n“Les cupae hispanas. Origen, difusión, uso, tipología” recull les aportacions del I Col·loqui d’Arqueologia i Història Antiga de Los Bañales, que va tenir lloc l’abril del 2010 a Uncastillo (Saragossa) amb la col·laboració de la UNED de Tudela. El llibre se centra en les cupae, un singular tipus d’enterrament romà i aplega més de quinze articles signats per experts epigrafistes, arqueòlegs i historiadors de més de vint centres de recerca diferents, espanyols i estrangers.\nEntre ells, hi ha dos articles d’investigadors de l’ICAC: “Las cupae de Tarraco: tipos y usuarios”, de Diana Gorostidi i Jordi López Vilar i “Las cupae de la Hispania Citerior: reflexiones sobre su origen y sobre el caso de Barcino“, de Julia Beltrán de Heredia i Isabel Rodà.\nAquest volum, el primer de la sèrie Monografías Los Bañales, ha estat possible gràcies a la col·laboració de la Fundación ACS, la Facultat de Geografia i Història de la UNED, l’Institut Català d’Arqueologia Clàssica i el Grupo HIBERVS de la Universitat de Saragossa.


Accés Portal de centre\nDavant la millora de l’escenari epidemiològic, i segons indicacions del Departament de Salut, a partir del proper dilluns 7 de febrer se suspèn la realització dels tests d'antígens (TAR) a l’alumnat d’educació infantil, primària i secundària i d'ensenyaments postobligatoris quan es produeixi un o diversos casos positius al grup de convivència estable. Les persones que tinguin autoritzacions de TAR vigents durant la setmana del 7 de febrer podran anar a la farmàcia per fer-se la prova.\nLa recomanació dels TAR, però, es manté per als col·lectius següents, amb les mateixes indicacions amb què es portaven a terme fins ara:\nPersonal dels centres d’educació infantil, primària i de centres d'educació especial amb la pauta de vacunació completa i asimptomàtic, es faran el TAR a la farmàcia.\nPel que fa a aquests col·lectius, les persones que hagin estat positives per covid-19 en els darrers 3 mesos no tindran indicació de fer-se un TAR. Tampoc no es farà cap prova diagnòstica a les persones que hagin de fer quarantena.\nAl marge dels col·lectius esmentats, de manera puntual, es podrà activar manualment l’autorització de TAR per a qualsevol alumne o alumna o docent si així ho indiquen els Serveis de Vigilància Epidemiològica.\nEn cas de presentar simptomatologia compatible amb la covid-19, la persona afectada haurà de quedar-se a casa i posar-se en contacte amb el seu centre d’atenció primària o fer-se un TAR al domicili. En ?cas de ser positiva, haurà de fer un període d’aïllament de 7 dies i es podrà reincorporar al centre educatiu (sense necessitat d'una nova prova diagnòstica prèvia a la tornada), sempre que faci 3 dies que no presenta símptomes.


La CUP diu que no pactarà amb Santi Vila :: Tramuntana TV\nHOME > La CUP diu que no pactarà amb Santi Vila\nLa CUP diu que no pactarà amb Santi Vila\nLa CUP de Figueres ha presentat aquest dissabte les persones que formaran part de la llista electoral a la sala Brossa-Frégoli del Museu del Joguet plena a vessar. En la seva intervenció el cap de llista Joan Font ha dit que la CUP és "la CUP és l'única opció política que ni hi ha pactat ni hi pactarà amb Santi Vila". Durant l’acte, conduït per Natàlia Sanchez, han intervingut tres membres de la llista. Lluís Armengol ha incidit en les dificultats socioeconòmiques que viuen moltes famílies de Figueres i l’esforç necessari per capgirar la situació, “És necessari assegurar els drets bàsics per tots els ciutadans, i la CUP assumeix aquest compromís”. Núria Bonet ha presentat una per una les persones que formen part de la llista i n’ha reivindicat la vinculació de cada una d’elles amb la ciutat. El cap de llista Joan Font ha acabat fent un parlament on ha recordat els inicis de la CUP i ha remarcat la necessitat que té la ciutat d'una alternativa a l'actual alcalde.\nAquesta és la llista que presenta la CUP a Figueres:\n1. Joan Font Ribera\n30 anys, diplomat en Magisteri, és mestre a l'escola pública. Va ser membre del Claustre de la Universitat de Barcelona com a representant de la Coordinadora d'Estudiants dels Països Catalans. Va formar part de “Figueres Decideix”, i és soci de l'IAEDEN.\n2. Núria Bonet Soler\n27 anys, diplomada en Magisteri d'educació infantil tot i que actualment treballa en el comerç. Ha format part del Bloc d’Estudiants Independentistes i la Coordinadora d'Estudiants dels Països Catalans. Ha participat del Casal La Volta i el Centre Excursionista Empordanès.\n3. Oriol Turró Garriga\n30 anys, llicenciat en Psicologia i màster en psicogeriatria. Treballa des del 2005 a la Unitat de Recerca de l'Hospital Santa Caterina de Salt. Ha estat membre de les organitzacions de l'esquerra independentista Maulets i la Coordinadora d'Estudiants dels Països Catalans.\n4. Dolors Terrades Ginesta\n25 anys, Diplomada en Educació Social i estudiant de Pedagogia. Treballa al pla de barris del centre històric de Figueres. Està vinculada al món de l’educació en el lleure i és membre de l’Esplai.\n5. Jordi Masmartí Recasens\n37 anys, Diplomat en Estadística per la UAB. Treballa d’administratiu a Figueres. Ha estat vinculat a diferents entitats esportives, sent monitor de tennis taula i de futbol base. Fa 25 anys que és soci de la Unió Esportiva Figueres.\n6. Natàlia Sànchez Dipp\n27 anys, és historiadora i treballa de guia cultural. Ha estudiat l’exili Català a Mèxic. Ha format part de l’esplai, l’Associació Cultural de Festes i Correfocs, i La Volta.\n7. Jordi Ferrer Juanola\n42 anys, Llicenciat en Psicologia. actualment treballa com a Psicoterapeuta a Figueres. Ha estat militant de l’MDT i del PSAN. Membre de diferents associacions de l'AMPA J. Pallach de la que ha estat president i representant dels pares al Consell escolar municipal. És Soci d'OMNIUM cultural i del Centre Excursionista Empordanès.\n8. Pau Arbat Frigola\n32 anys, llicenciat en Dret, actualment treballa a l’Administració Pública. És soci de la CAL, i va formar part del Bloc d'Estudiants Independentistes a l’I.E.S Ramon Muntaner i posteriorment a la Coordinadora d'Estudiants dels Països Catalans de la Universitat de Barcelona. Ha format part de “Figueres Decideix”.\n9. Anna Maria Pibernat López\n33 anys, Llicenciada en història de l’art i estudis de comunicació i museus. És professora de secundària.\n10. Jaume Delclòs Ayats\n31 anys, és Enginyer Industrial. Activista per la defensa de la gestió pública de l'aigua. Forma part moviment internacional de la justícia en l'aigua. Participa activament en el seguiment i proposta de les politiques de cooperació al desenvolupament de les principals agències de donants.\n11. Lluís Armengol Subiros\n62 anys, pre-jubilat de banca després de treballar-hi 35 anys. És membre del GEES (Grup d'Empordanesos i Empordaneses per la Solidaritat).\n12. Ada Roig Carreras\n30 anys, és Diplomada en Educació social i treballa com a professora de cicles formatius a l’I.E.S Ramon Muntaner. Va participar del Casal La Volta.\n13. Enric Capalleras Fàbrega\n31 anys, Biòleg, Educador Ambiental i Ornitòleg. Va ser membre de Maulets i és soci de la IAEDEN.\n14. Eva Puig Custey\n32 anys, Llicenciada en Filologia Catalana. Treballa de professora d'adults a Figueres.\n15. Sergi Casademont Garcia\n28 anys, Diplomat en Magisteri, és mestre de primària a l’escola Pous i Pagès de Figueres i baixista de la formació musical Dekrèpits.\n16. Roser Torrellas Bonmatí\n30 anys, llicenciada en comunicació i relacions públiques. Figuerenca d'acollida, actualment combina formació en dret laboral i recursos humans amb feina de gestió de continguts web i formació.\n17. Cesc Gironella Duró\n48 anys, és comerciant, vinculat a diferents associacions de la ciutat com el Centre Excursionista Empordanès, la colla gegantera i l’Associació Cultural de Festes i Correfocs. Ha estat militant del M.D.T, i ha participat activament a “Figueres Decideix”.\n18. Júlia Bardera Reig\n28 anys, llicenciada en psicopedagogia i mestre d'educació especial. Treballa a l'ensenyament públic. Ha format part del Bloc d'Estudiants Independentistes a l’I.E.S Ramon Muntaner i posteriorment al Sindicat d’Estudiants dels Països Catalans de la Universitat de Barcelona. Ha participat d’activitats vinculades al món del lleure a Figueres i comarca. És sòcia del Centre Excursionista Empordanès i de la IAEDEN.\n19. Aleix Jiménez León\n23 anys, llicenciat en Història i actualment cursant el Màster en recerca d'història antiga. Ha format part del Sindicat d'Estudiants dels Països Catalans de la UdG i de "Figueres Decideix". Actualment és membre de l'Assemblea Empordanesa per la Independència.\n20. Francesca Martínez Planas\n65 anys, és professora de llengua i literatura a l’I.E.S Ramon Muntaner i traductora.\n21. Martí Sabà Roura\n58 anys, metge amb exercici a Figueres des de l’any 1982. Actualment treballa al Centre Sanitari Empordanès.\n22. Toni Chacón López\n37 anys, té estudis de Formació Professional, i treballa com a venedor de productes d’electricitat i lampisteria a Figueres.\n23. Meritxell Lapedra Sabaté\n28 anys, té formació en cuina, ha treballat al comerç i l’hostaleria, actualment està aturada.\n24. Eduard Martí Roca\n28 anys, és llicenciat en Ciències Ambientals. Ha treballat en el món de la gestió territorial i l'educació ambiental. Actualment treballa a la producció agrària ecològica. Ha format part de la Coordinadora d’Estudiants dels Països Catalans de la Universitat de Girona i forma part de plataformes de defensa del territori a la comarca.\n25. Letícia Vinyoles Estopà\n28 anys, Llicenciada en Psicologia, és Psicoterapeuta psicoanalista i treballa a l’Hospital Clínic.\n26. Roger López Guirao\n28 anys, Llicenciat en Sociologia, ha treballat al Consell Nacional de Joventut i des de fa dos anys ho fa a l’Administració Pública com a tècnic de Participació. Ha format part de la Coordinadora d'Estudiants dels Països Catalans. Està afiliat a la Intersindical-CSC\nCUP | eleccions municipals


Mostrant articles per etiqueta: deporte - Nou Horta\nDivendres, 13 Desembre 2019 12:14\nBenetússer acollirà el pròxim 23 de gener el clínic “Valenta” que organitza la Federació de Futbol de la Comunitat Valenciana. L'esdeveniment s'uneix a les accions s'estan duent a terme des de fa tres temporades per part de la Va unir Benetússer Favara CF, en col·laboració amb les regidories d'Esports i Igualtat de l'Ajuntament de Benetússer, per al foment del futbol femení.\nLa jornada començarà a les 17.30h amb una xarrada dels tècnics, seleccionadors i jugadores de la Selecció Valenciana de futbol. Posteriorment es realitzarà una sessió de metodologia dirigida pel cos tècnic de la Federació de Futbol de la Comunitat Valenciana. Per a finalitzar hi haurà berenar i sessió d'entrenament amb partit entre les jugadores de la Selecció perquè ho presencien les xiquetes apuntades a l'esdeveniment.\nL'objectiu principal els clínics “Valenta” és difondre el futbol femení entre xiquetes que no el practiquen habitualment, acostar a les xiquetes a les jugadores i tècnics de la Selecció Valenciana perquè vegen que és possible jugar al futbol i gaudir al màxim d'això i ajudar els clubs a crear nous equips de futbol femení. En el cas de l'Unió Benetússer Favara CF des de fa dos anys compta amb equip femení a la seua escola i esta temporada ha recuperat, després de molts anys, l'equip femení amateur. Des del club veuen esta activitat com una oportunitat per a fer créixer la seua secció femenina amb xiquetes de Benetússer o de municipis confrontants.\nPer al regidor d'Esports de l'Ajuntament de Benetússer, Rafael del Riu, el clínic és “un pas més en l'objectiu, tant del club com del consistori, de consolidar el futbol femení en el municipi”. “Valenta” està dirigit a xiquetes de 8 a 14 anys. La inscripció és gratuïta i pot fer-se a través de la pàgina web de la Federació de Futbol de la Comunitat Valenciana (www.ffcv.es) o en les oficines de l'Unió Benetússer Favara CF en el poliesportiu municipal.\nDimarts, 10 Desembre 2019 13:40\nLa nova pista de patinatge de velocitat de Paiporta ha estrenat recentment l'enllumenat que permet portar a terme entrenaments també en les hores nocturnes. D'aquesta manera, el Club de Patinatge de Velocitat pot fer servir la instal·lació un major nombre d'hores a l'hivern. De fet, la pista s'utilitza actualment de dilluns a dijous, entre les 18.00 i les 20.00 hores, per a les pràctiques de les diferents categories que conformen l'escola del club, així com per a les patinadores i patinadors sénior.\nL'Ajuntament de Paiporta ha invertit en aquest nou enllumenat 36.215,30 euros (IVA inclòs), que se sumen als 172.255 euros destinats a la seua construcció. La pista compleix totes les normatives per a acollir competicions d'àmbit nacional i, de fet, a la Comunitat Valenciana sols n'hi ha tres més amb aquestes condicions: al poliesportiu de Beteró, a Benidorm i a Castelló. Aquestes condicions varen permetre a Paiporta acollir el Campionat d'Espanya de patinatge de velocitat el passat mes de maig.\nTot i que l'ús primordial d'aquesta pista correspon al Club de Patinatge de Velocitat de Paiporta, la ciutadania en general pot accedir lliurement per al patinatge els dissabtes i diumenges de matí gràcies al conveni signat abans de l'estiu entre la institució i l'Ajuntament.\nDimarts, 03 Desembre 2019 15:57\nMislata aposta per l'esport inclusiu\nEl treball a través de l'esport amb persones que patixen trastorns mentals greus no és una novetat en la Comunitat Valenciana, encara que en este cas ha sigut a l'inrevés. Ara són els propis equips o els ens públics els que es llancen a incloure l'esport inclusiu en totes les seues seccions en lloc de ser les institucions les que busquen suports dels clubs.\nLa Federació d'Handbol de la Comunitat Valenciana (FBMCV) ha pres la iniciativa per a, amb l'ajuda de l'Ajuntament de Mislata, els seus dos clubs d'handbol, Club Balonmano Mislata i Handbol Mislata i el Centre de Referència Estatal d'Atenció Psicosocial amb Trastorn Mental Greu de València (CREAP) dur a terme un projecte que té com a objectiu la inclusió de persones que patixen trastorns mentals greus mitjançant l'handbol, un dels esports amb major tradició en la localitat del Horta Sud.\nEl regidor d'Esports, Toni Arenas, va voler agrair a la FBMCV i al CREAP que es comptara amb Mislata i amb el seu Ajuntament per a desenvolupar “un projecte d'esport inclusiu preciós que no té un altre objectiu que facilitar a les persones amb malalties mentals un activitat que els ajude a millorar la seua qualitat de vida”. Per part seua, José María Sánchez González, coordinador esportiu del CREAP va destacar la importància de realitzar este tipus de formacions per primera vegada i “que la FBMCV haja fet el pas ens fa confiar que altres federacions d'altres esports es llancen a incloure seccions amb jugadors amb trastorn mental”.\nEn una primera presa de contacte, representants de la FBMCV, de l'Ajuntament de Mislata, amb el regidor Arenas al capdavant, del CREAP i dels clubs d'handbol de Mislata, es van reunir en el Centre Sociocultural La Fàbrica de la localitat per a signar un acord que busca formar als i les entrenadores d'handbol per a poder treballar en igualtat de condicions amb xics i xiques que patisquen esta malaltia. L'objectiu final no és un altre que estes persones puguen estar en un equip d'handbol en el qual puguen jugar amb la resta d'equips o convertir-se en treballadors dels clubs.\nEls entrenaments es porten realitzant des de finals d'octubre cada dilluns de 11.30h a 13.00h en el Pavelló del Quint i s'allargaran fins a finals de maig. Les sessions setmanals estan sent un rotund èxit amb una alta participació i una gran acceptació, tant dels xics i xiques que han començat a practicar handbol com per als entrenadors i membres de CREAP que veuen en esta iniciativa un al·licient perquè equips d'altres esports desenvolupen projectes similars.\nEl CREAP, que és qui coordina este projecte pioner al costat de la FBMCV, és un centre que es dedica a brindar suport psicosocial a les persones amb trastorn mental greu i també a les seues famílies.\nDilluns, 02 Desembre 2019 16:42\nL'Auditori Municipal de Paiporta es va omplir en l'edició 23 de la Gala de l'Esport, que va reunir una vintena de clubs i centenars d'esportistes de la localitat. Les entitats participants varen entregar els seus premis anuals a membres destacats per la seua labor diària, mentre que l'Ajuntament va nomenar les millors esportistes de l'any, i va repartir diplomes de reconeixement i premis institucionals tant en funció dels resultats esportius com per l'esforç i la dedicació.\nLa taekwondista Paula Temina va ser nomenada millor esportista local de l'any major de 16 anys gràcies a la seua cinquena posició en el Campionat d'Europa d'Orpesa, així com per la seua medalla d'or en l'Open Internacional d'Espanya, celebrat a Alacant. Altra taekwondista, Laia Portillo, plata en el mateix campionat celebrat a terres castellonenques, i la ballarina de fit kid, Sheila Simó, plata europea en la disciplina, foren nomenades millors esportistes locals menors de 16 anys.\nA més, l'Ajuntament de Paiporta, a través del Servei Municipal d'Esports, va entregar diplomes de reconeixement a les esportistes majors de 16 anys Blanca Luna Sánchez i Marta Fernández González, del Club Taekwondo PIAAM Paiporta, i Adrián Blesa Moreno, el Club d'Espeleologia l'Horta de Paiporta. Així mateix, també foren reconeguts amb diplomes Lucía Alapont, del Club Patinatge de Velocitat Paiporta, Andrea Tarazona, del Club de Patinatge Artístic, Irene Ortega, del Club Espeleologia l'Horta, David Poveda, del CD Carmen López Molina, i Álvaro Córdoba, Alejandro Morcillo, Iván Lysenko i Nerea Portillo, del Club Taekwondo PIAAM Paiporta.\nLa gala d'enguany es va tematitzar amb el poder integrador i inclusiu de la pràctica esportiva. De fet, el lema de l'esdeveniment fou 'Junts superem barreres', i en aquest sentit es varen pronunciar les autoritats presents, és a dir, l'alcaldessa de Paiporta, Isabel Martín, i la regidora de Joventut i Esports, Marian Val, que varen enaltir aquest valor inclusiu de la pràctica esportiva, i de l'esport com a ferramenta d'integració social efectiva. Amb elles, varen repartir els diferents guardons membres de l'equip de govern i al corporació municipal.\nD'altra banda, l'Ajuntament va entregar els guardons institucionals a diferents esportistes per actuacions concretes o la seua entrega durant anys a la causa esportiva. Va ser el cas de Lucía Alapont, com a esportista més destacada en el Campionat d'Espanya de Patinatge de Velocitat celebrat a Paiporta al mes de maig, quan va aconseguir la medalla d'or en categoria aleví.\nTambé es va reconéixer al Club Unió Ciclista Paiporta, per la seua disposició, entrega i col·laboració en l'organització del Dia de la Bici, que tanca la Setmana Europea de la Mobilitat que se celebra des de fa cinc anys al poble. A més, va obtindre guardó el nadador Albert Mateu Planells, medalla de plata en el Campionat del Món Júnior Interclubs de salvament i socorrisme, celebrat a Adelaida (Austràlia).\nAltre reconeixement va anar a parar a mans de Pau Alabau Aparicio, per la seua constància, per la capacitat de superar-se dia rere dia, en cada entrenament, i per la seua millora contínua que l'ha portat a començar fa poc amb els entremanets per al triatló i haver aconseguit participar ja en el Campionat d'Espanya de Paratriatló, seleccionat per la Federació Valenciana.\nDilluns, 02 Desembre 2019 16:04\nL'esport per a tots i totes arriba al Parc Central de Torrent amb l'II Clínic Inclusiu de Ciclisme\nEl Parc Central de Torrent va acollir este dissabte al matí l'II Clínic Inclusiu de Ciclisme Adaptat; un esdeveniment esportiu organitzat per Unlimited Wheels amb la finalitat d'aconseguir una normalització que afavorisca la integració de l'esport adaptat. Durant tot el matí es van realitzar una infinitat d'activitats dirigides a tots els públics i adaptats a totes les edats.\nL'alcalde Jesús Ros, la regidora d'Esports, Susi Ferrer, i l'equip de govern, van estar presents en esta cita, encapçalada per l'esportista torrentina paralímpica Ruth Aguilar, que va congregar a un ampli públic familiar, no sols per a participar, sinó per a animar des de les graderies. Ferrer va destacar que “és important i fonamental realitzar activitats d'este tipus, que fomenten i visibilitzen l'esport adaptat”.\nCom a novetat en esta segona edició, es va organitzar la primera Eco Route Torrent, que va donar a conéixer el carril bici de Torrent; una ruta que compta amb aproximadament 30 km i que arriba fins a Alcàsser. D'esta manera, es va demostrar que el carril és un bon espai per a recórrer amb bicis adaptades, cadires manuals o elèctriques, acobles elèctrics o patinets. Per a finalitzar el matí de convivència, es va desenvolupar la taula redona “Valors, esport i salut”, després de la qual es va realitzar un menjar entre tots els assistents.\nDimarts, 26 Novembre 2019 13:40\nEl diputat d'Esports, Andrés Campos, s'ha reunit este dimarts en la seu central de la Diputació de València amb el regidor d'esports de Godella, Fernando Oliveros, i els presidents del Club Bàsquet L'Horta Godella i del Club Natació Godella.\nDurant la trobada, s'han abordat qüestions com les inversions que necessita realitzar la localitat en les seues infraestructures esportives, així com la col·laboració institucional en diferents projectes per a donar suport a les dues disciplines (bàsquet i natació) representades en la reunió.\nL'equip de bàsquet de Godella compta actualment amb al voltant de 600 esportistes inscrits entre totes les seues categories, mentre que el club de natació, que presumeix de tindre equip de waterpolo en la segona divisió nacional, és a dir, la representació més alta d'un club de la província en aquest esport (al costat del Túria de València), està format per un total de 320 nadadors.\nDimarts, 19 Novembre 2019 15:52\nEl Sedaví CF va celebrar en la nit del divendres la presentació per a la temporada 2019-20 en un acte que, malgrat el fred, va congregar al Camp Municipal d'Esports a nombrós públic.\nEl club, que compta amb una xifra superior als dos-cents seixanta jugadors repartits en dèsset equips, va iniciar la seua presentació amb les paraules de l'alcalde José Francisco Cabanes i amb l'anunci del conveni amb el CD Conca, on podran tindre eixida els juvenils que finalitzen cicle en l'equip blauet i amb un homenatge a Paula Serra, Andrea Martínez, Nazarena Benítez, Mar Merediz i Rocío Álamo, les xiquetes del municipi que van aconseguir nombroses medalles en el Campionat d'Europa de Fit Kid celebrat recentment en Hungria. A més el Sedaví CF va homenatjar l'ex tècnic Guillem Beltrán i a l'exdirectiu Edu Gil, finalitzant l'esdeveniment amb les intervencions de director esportiu Álvaro Luis Ferrer i del president José Antonio Compañ i un castell de focs artificials.\nDimarts, 19 Novembre 2019 10:29\nEn la màxima categoria tindrem enguany la mateixa final que els anys 2015 i 2018, és dir, Alejandro de Paterna contra Pasqual de La Pobla de Vallbona, curiosament, amb victòria les dues voltes del jugador de Paterna. En les semifinals, Alejandro ha guanyat la seua eliminatòria contra Enrique de Museros, mentre que Pasqual, remuntava a sa casa l'eliminatòria contra Adrián de Museros, que se li havia posat costera amunt després d'haver perdut en l'anada. En la partida de tornada, disputada dissabte passat al frontó de Pasqual, la partida queia del costat del jugador local per un més que contundent 41 a 15.\nDels finalistes, cal destacar, que Pasqual de La Pobla jugarà la seua onzena final. De fet, és de llarg el jugador que més finals ha disputat. Curiosament, el segon jugador que més finals ha disputat, és Pascual Balaguer, pare de l'actual jugador, amb sis, igual que Adrián de Museros, també amb sis finals disputades. Quant a victòries, Pasqual compta amb 4 entorxats, mentre que Alejandro té dos campionats. El jugador que més edicions ha guanyat del campionat individual és Canetero, que l'ha aconseguit 5 vegades, a més, de manera consecutiva, entre els anys 1991 i 1995.\nDisputaran la final de la segona categoria Àlex Alandes, jugador del club de La Baronia, i Vicent de Moncofa, que milita a les files del CPV Castelló de la Plana. Àlex ha tingut un camí còmode, a causa del joc que ha desenvolupat tot l'any, acabant líder de grup i arrasant en semifinals al Xato de Museros. Per la seua banda, Vicent arriba a la final amb un camí molt més difícil. Acaba segon de grup, al mateix grup que Àlex, i es desfeia en semifinals d'un gran Arcusa II, guanyant tant en Castelló com després en Quart de Poblet. Tot i que en la lligueta, Vicent, ha perdut les dues partides contra el de Baronia, cal destacar, que en Castelló va perdre 39 a 41, i en casa d'Àlex, pel resultat de 41 a 40, és dir, diferències mínimes que no fan que es decante la final per a cap costat.\nLes categories d'entre setmana també tenen ja finalistes. En la primera d'estes, s'enfrontaran pel títol dos jugadors que han estat companys de club moltes voltes, com són, José Luís i Boni, ambdós del poble de Vilamarxant, tot i que el segon milita actualment al club de pilota de Meliana. José Luís guanyava en una ajustada semifinal a Julio de Vinalesa, mentre que Boni ho feia d'una manera més còmoda davant de Juanjo de Valldigna. En la segona categoria d'entre setmana, Salva de Foios accedia a la final després de véncer a Calín d'Almussafes en semifinals, mentre que Lluís de Castelló, l'altre finalista, aconseguia doblegar a Ricardet d'El Genovés en semifinals. La categoria tercera, d'entre setmana, tindrà com a protagonistes a Isaac, del CPU Tamborí, i s'enfrontarà a Juan Carlos Peinado, del CPV Vinalesa.


El proppassat dissabte vaig anar a visitar la ciutat alemanya de Colònia (Köln). No recordava que també era el carnaval... i vaja, tota la ciutat transformada. Els carrers plens des de ja a primeres hores del matí, bandes tocant, tots el bars plens a vessar de gent d’arreu del globus. Multitud de llengües, disfresses molt originals i altres totalment improvisades. A la plaça Nova de la ciutat, tot de carpes de diferents penyes on venien alcohol i menges (sobretot diferents tipus de carn). Gent alegre, grups o solitaris. Però ben aviat ja tancaven les botigues i tot un exèrcit de fusters es dedicaven a tapar els aparadors amb parapents. I un altre grup d’operaris es dedicaven a muntar llotges per veure la desfilada que es farà avui (per cert, per tota la ciutat). No anava disfressada, però veure la gent era tot un espectacle. Però també vaig veure una part negativa, sobretot a l’estació, pleníssima de gent disfressada, i molta borratxa, que es dedicaven a trencar ampolles de vidre davant la impotència del personal de neteja del recinte. Em va saber greu, em va fer ràbia que per divertir-se es dediquessin a importunar el personal sense cap necessitat de fer-ho. I la part negativa també va ser que molts monuments, com la catedral estaven tancats. Però bé, una nova manera de veure el carnaval, al qual, vista la festa, m’agradaria participar algun dia!


Científics d'EUA extreuen hidrogen del midó per alimentar motors | Consumer\nCientífics d’EUA extreuen hidrogen del midó per alimentar motors\nAquesta tecnologia podria substituir en el futur als combustibles fòssils\nUn grup de científics del Laboratori Nacional Oak Ridge i de la Universitat de Geòrgia (EUA) ha aconseguit extreure l’hidrogen present en el midó per alimentar una pila. Aquest gas és el principal candidat per substituir en el futur als combustibles fòssils, com el petroli.\nNo obstant això, aquesta tecnologia, que hauria d’implantar-se àmpliament en vehicles a motor per a l’any 2020, segons les previsions del Departament d’Energia d’EUA, té alguns inconvenients. El principal és que l’hidrogen lliure no existeix com a recurs, i ha d’obtenir-se per descomposició de fonts tals com a gas natural, aigua, biomassa -mitjançant la seva fermentació a etanol- o hidrocarburs, sempre a través d’un procés energèticament costós.\nL’hidrogen lliure no existeix com a recurs, ha d’obtenir-se per descomposició\nUn altre inconvenient és la logística: l’emmagatzematge, transport i manipulació. Fa quatre anys l’Institut Tecnològic de Califòrnia va alertar que en una hipotètica “economia de l’hidrogen”, les fuites d’aquest gas podrien acabar amb fins a un 10% de l’ozó de l’atmosfera.\nVia biològica sintètica\nEl procediment desenvolupat ara usa com a matèria primera el midó, un compost vegetal de reserva abundant en cultius com la patata o els cereals. Segons els autors de la troballa, qualsevol altre polisacàrid vegetal, com la cel·lulosa, seria una font vàlida. El secret resideix en l’ús d’una via biològica sintètica, reunint 13 enzims que no es troben juntes en la naturalesa.\nAfegint el còctel a una barreja de midó i aigua, i mitjançant una reacció d’alta eficiència a baixa temperatura i a pressió atmosfèrica, els reactius es descomponen en diòxid de carboni i hidrogen. El primer és recollit en una membrana, i el segon alimenta la pila que genera electricitat per fer funcionar, per exemple, el motor d’un cotxe.\nSegons un article publicat aquesta setmana en Technology Review, aquest nou mètode produeix tres vegades més hidrogen que l’antic mètode enzimàtic. Els investigadors van combinar 13 enzims disponibles al mercat, aïllades de llevat, bacteris, espinacs i múscul de conill.\nSegons I. Percival Zhang, professor de sistemes biològics en Virginia Tech, els enzims afavoreixen unes reaccions químiques en les quals l’aigua i el midó es converteixen completament en hidrogen i diòxid de carboni. El nou sistema produeix major quantitat d’hidrogen que els anteriors sistemes experimentals que convertien sucres en hidrogen, però la velocitat a la qual es produeix el gas és extremadament baixa.\nZhang va afirmar que una de les primeres aplicacions del sistema podria ser generar hidrogen per a piles de combustible en dispositius electrònics portàtils.\ncombustibles fòssils futuro-ca hidrógeno-ca midó tecnologia


Pastis de bolets amb salsa de ceps – Cuinejar\nEl primer dia de l’any és l’aniversari de la Sofia, la filla de la meva amiga Marga. I com que tenia la casa invadida de gent i de celebracions, em va demanar ajuda per a fer el dinar. Vam resoldre el segon amb un rosbif amb puré de patates, i els postres amb un coc de poma i avellanes. Però el primer havia de ser lleuger i fàcil de servir.\nI llavors li vaig proposar fer un pastís de bolets amb salsa de ceps. Havia trobar diverses receptes com la del Pastís de bolets de Cuines/TV3, el Pastis de bolets de No tot son postres a la cuina o el Pastís de bolets amb salsa de ceps del web Festa.cat. Però al final, mirant-me’ls tots, vaig fer la meva pròpia interpretació que és la que us explico. El podeu fer amb bolets de temporada, congelats o de pot\n600 gr de bolets silvestres de La Sirena\n24 gr de trompetes de la mort seques\n1/2 manat d’alls tendres\n50 gr de ceps secs\n25 gr de mantega (opcional)\nEn primer lloc tallen la ceba i els alls tendres a bocins ben petits i els sofregim amb una mica d’oli vigilant que no es cremin. Un cop han agafat color i afegirem els xampinyons tallats a bocins, les trompetes remullades i els bolets congelats. La idea es que es sofregeixin i deixen anar l’aigua.\nUn cop estan cuits i s’ha evaporat l’aigua sobrera, ho retirem del foc i triturem amb el minipimer. Hi afegim els ous batuts i la nata líquida i ho barregem, salpebrant-ho al nostre gust.\nA banda, pintem amb oli i un pinzell uns motllos de flam individuals (o un de mes gros si el volem en format pastís) i els omplim amb la mescla. Els posem al forn al bany Maria a 180º uns 30-40 minuts. Si ho fem sense bany Maria, anirà mes depresa però haurem de vigilar que no quedi massa ressec. Comprovarem que es cuit punxant-lo amb una agulla o broqueta.\nPer a fer la salsa de ceps, els remullarem, i els saltejarem a la paella. Un cop hagin tret l’aigua i estiguin cuits, li posarem la crema de llet i ho salarem. Si volem que la salsa tingui mes cos, hi podem afegir una mica de mantega. Ho retirarem quan tot estigui ben lligat i ho passarem pel minipimer\nDeixarem que els flams es refredin abans de treure’ls del motllo. Els servirem amb la salsa de ceps al damunt.\nA la Banda sonora, una cançó divertida i jove, com els 14 anys que ha fet la Sofia: Call Me Maybe de la Carly Rae Jepsen.


ACN 04/09/2020 8:08 am\nUn fabricant de bateries elèctriques està disposat a invertir 3.500 milions d’euros per reindustrialitzar les plantes de Nissan a la Zona Franca i mantenir la plantilla, segons ha explicat el president de Foment del Treball, Josep Sánchez Llibre. Segons Sánchez Llibre, es tracta d’un projecte “bastant ben elaborat” que també actuaria com a proveïdor de Seat i d’altres plantes del sud d’Europa. Segons el president de Foment, l’empresa interessada en ocupar els terrenys vol instal·lar-se a Catalunya “sí o sí”, i podria crear 3.000 llocs de feina directes i 18.000 indirectes.\n“Si a Catalunya no ve un fabricant de bateries elèctriques, d’aquí 10 anys pot desaparèixer el sector de l’automòbil”, avisa Sánchez Llibre.Davant la confirmació que Nissan tancaria les plantes a Catalunya, la patronal va impulsar la Mesa de l’Automoció, on hi ha representades el 95% de les empreses del sector i on es tracten les iniciatives per intentar ocupar el lloc de la marca nipona. Hi ha diverses ofertes sobre la taula, però la del fabricant de bateries elèctriques és la més avançada.\nEn qualsevol cas, segons Josep Sánchez Llibre, si properament no hi ha un productor de bateries elèctriques a Catalunya el sector de l’automoció podria desaparèixer en deu anys. “El primer que hem fet és buscar complicitats amb projectes internacionals que estan encantats de venir a Barcelona”, subratlla el president de la patronal. Els principals aspectes que valoren els directius de marques estrangeres, especifica, són les infraestructures i la ubicació de la Zona Franca, propera al port i l’aeroport. Sánchez Llibre es mostra “optimista” perquè el procés d’arribada d’una nova empresa es culmini amb èxit i deixa clar que sense l’acord de fa un mes entre la direcció de la marca nipona i els sindicats no seria possible.\nEmpresa Inversió Nissan Vehicle elèctric Zona Franca\nJosep 04/09/2020 11:07 am\nEsta molt bé això que s´instale industria i que els que han perdut la feina a Nissan en pugen tenir un altre cop. Ara be, estaria be que tota l´industria que arriba es repartís per Catalunya i no solament a l´área metropolitana. Hi ha molts llocs a Catalunya que on es podrien establir i evitar la despoblació.


En primer lloc, trobem un ampli saló-menjador amb accés a una terrassa de 32 m² que envolta tot l'habitatge, perfecta per gaudir de les precioses vistes. Disposem també d'una cuina oberta totalment equipada amb illa central i un safareig.\nLa zona de nit està composta per 3 dormitoris dobles, tots amb accés a terrassa, i un d'ells amb el seu propi bany privat i vestidor. Per completar aquesta zona, disposem d'una cambra de bany complet amb banyera.\nDormitori principal amb vestidor, bany privat i accés a la terrassa


Associació Musical Pau Casals - Mollet del Vallès: 2019\nConcert de fi d'Any 2019\nEl proper dissabte 28 de desembre a les 19:30 hores al Mercat Vell celebrarem el nostre particular concert de Fi d'Any. L'entrada tindrà un preu simbòlic de 3€ i es podrà comprar al mateix Mercat Vell a partir de l'obertura de portes, a les 19:00 hores.\nUs oferirem un repertori nadalenc i d'algunes de les nostres obres habituals, alguns dels temes que ja vau poder escoltar al passat concert de Santa Cecília.\nEsperem que us agradi i reserveu-vos la data a l'agenda per la setmana que ve! Bones festes i bon any 2020!\nEl passat divendres els alumnes de combo de les nostres Aules de Música també van contribuir a celebrar Santa Cecília.\nNi més ni menys que actuant pels petits i petites de l'escola bressol El Petit Moll de Can Pacià. Va ser una tarda molt bonica! Visca la música.\nFotos del Concert de Santa Cecília de l'AMPC 2019\nAquí us deixem les fotos del concert de Santa Cecília del passat 23 de novembre a Mollet del Vallès. Va ser un plaer tocar per a tots vosaltres un cop més a Can Gomà i esperem que us agradés el concert.\nVam tocar sota la direcció de Mario Roldán Muñoz un grapat de temes plens de ritme. En aquest concert vam estrenar alguns temes com Adele in Concert, African Symphony o Sway, aquest darrer amb un arranjament fet pel nostre propi director i interpretat en la veu per una de les nostres flautistes, la Mercè Bertran. Va ser un moment molt emotiu.\nPodeu consultar tot l'àlbum a Facebook. Hi veureu fotos del concert i dels assajos previs.\nMoltes gràcies per seguir al nostre costat una Santa Cecília més!\nProper concert: Santa Cecília 2019\nEstem preparant amb molta força el nostre concert de Santa Cecília d'aquest any, queden uns últims assajos en els que hem de posar tot a punt... Esperem que us agradi tot allò que us estem preparant!\nEl concert serà el proper dissabte 23 de novembre, a les 18:30 hores, al teatre de Can Gomà de Mollet del Vallès.\nEl passat dissabte 14 de setembre vam tocar a la Fira d'Artesans de Mollet del Vallès. Va ser un concert molt emotiu ja que aquí va ser on la Banda va fer la seva primera actuació de la història ara fa 30 anys.\nUs deixem algunes fotos i un bonic video de l'espectacle i us recordem que ens veiem el proper dissabte 28 de setembre i diumenge 29 de setembre a la Fira de cervesa artesana de Mollet del Vallès i al cercavila amb entitats musicals de Mollet. Fins aviat!\nConsulteu l'àlbum complet a Facebook.\nFotos del concert de fi de curs de la Banda de l'AMPC - juny 2019\nAquí us deixem les fotos del concert d'estiu del passat 29 de juny a Mollet del Vallès. Va ser un plaer tocar per a tots vosaltres i esperem que us agradés el concert. Vam tocar tot un recull dels temes més interessants que hem tocat des que en Mario Roldán Muñoz és el nostre director. Amb aquest concert vam donar el tret d'inici dels actes del 30 Aniversari de l'Associació, que duraran fins el mes de juny de l'any que ve.\nEn el sopar de després de l'actuació a l'Era ens ho vam passar d'allò més bé!\nComencem a preparar el proper curs, no et quedis sense plaça!\nEn breu començarem a planificar el proper curs al nostre projecte formatiu d'Aules de Música Pau Casals.\nSi estàs interessat/da en formar-ne part, no ho dubtis més i posa't en contacte amb nosaltres, t'anirem informant de tot. La nostra oferta actual és:\n- Guitarra elèctrica (nou)\n- Baix elèctric (nou)\nSi sempre t'ha cridat l'atenció poder tocar un instrument i mai t'has atrevit a intentar-ho, i et faria gràcia arribar a tocar en una banda amateur, vine a tocar amb nosaltres! No oblidis que ens ajustem al teu perfil!\nProperes actuacions: maig/juny 2019\nUs fem un avanç de les nostres properes actuacions, recordeu que les podeu seguir també per Facebook!\nConcert a la 4a Barbacoa Solidària de Mollet del Vallès.\nDiumenge 12 de maig. 16:00 hores, Parc de Can Mulà. Mollet del Vallès.\nConcert a la Trobada de Cervesers Artesans de Molins de Rei.\nDissabte 1 de juny. Tarda (pendent de confirmar horari), Plaça de l'1 d'octubre. Molins de Rei.\nFotos de les actuacions de Setmana Santa 2019\nEn aquest enllaç a l'àlbum de Facebook podeu veure algunes de les fotografies de les actuacions de Setmana Santa de la Banda de l'Associació Musical Pau Casals, concretament a Mollet del Vallès. També vam participar a la processó de Sant Vicenç dels Horts el dia de Divendres Sant.\nProperament us posarem al dia de les nostres properes actuacions, en les quals canviarem radicalment el repertori per tornar als temes que estem treballant des de fa mesos. Hi haurà algunes sorpreses d'actuacions, així que estigueu atents!\nProperes actuacions: processons Setmana Santa 2019\nLa nostra Banda de música ha participat tradicionalment en les processons de Setmana Santa de Mollet del Vallès i Sant Vicenç dels Horts. Aquest any renoven la seva confiança en nosaltres i tornarem a posar la nostra música a aquests esdeveniments culturals.\nDissabte 13 d'abril a les 19 hores a Mollet del Vallès.\nDivendres 19 d'abril a les 19:30 hores a Sant Vicenç dels Horts.\nAjudeu-nos a escollir el disseny de les nostres samarretes 2019 !\nAmb motiu del 30 aniversari de l'Associació (del qual us en parlarem en breu), farem unes samarretes d'estiu i hem obert un procés participatiu per a tots els socis i sòcies de l'entitat. Així podreu dir la vostra i ajudar-nos a escollir el disseny que agradi a més gent! Teniu la votació oberta en aquest formulari fins el proper divendres 5 d'abril. No us quedeu sense dir la vostra!\nFotos de les audicions de les Aules de Música Pau Casals. Febrer 2019\nAquí us deixem una mostra de les audicions de les Aules de Música Pau Casals del passat mes de febrer a la Marineta. Vam tenir alumnes de piano, saxo, clarinet, flauta i trompeta demostrant la seva vàlua davant dels seus amics i familiars.\nPodeu consultar l'àlbum complet a la nostra pàgina de Facebook.\nUs esperem al proper assaig!\nFotos del cercavila de Tres Tombs de Cardedeu 2019\nAquí us deixem l'enllaç a l'àlbum de Facebook en el qual podeu veure les fotos del diumenge 27 de gener a Cardedeu, en el tradicional cercavila de Tres Tombs. Va fer un matí fabulós i ens ho vam passar d'allò més bé.\nRecordeu, proper assaig dissabte a les 11h al Centre Cívic l'Era! Hem de començar a preparar el concert d'estiu i moltes altres sorpreses!\nPropera actuació: Tres Tombs de Cardedeu\nEl proper diumenge 27 de gener, com ja és habitual cada any, participarem de la celebració dels Tres Tombs a Cardedeu. Després de la cancel·lació de l'acte el passat diumenge 20 a causa de la pluja, esperem que aquest cap de setmana sí que es pugui portar a terme.\nLa nostra Banda oferirà un cercavila pels carrers de la ciutat, així com els tradicionals tres tombs per davant de l'Església de la vila. Hem preparat un recull de pasdobles festers com ara Aligot o l'Entrà, i interpretarem també Endavant Catalans, un recull de música tradicional catalana. L'acte començarà a les 12:30. Us esperem!\nClasses de guitarra i baix elèctrics a les nostres Aules\nAra que ja hem començat l'any... Què tal una mica de música? Obrim a les nostres aules l'ensenyament de guitarra i baix elèctrics!\nFa uns mesos que vam incorporar a la nostra Banda aquests instruments, així que a partir de 2019 els començarem a ofertar també a les nostres Aules de Música, amb l'objectiu d'ensenyar l'instrument per nodrir les nostres formacions musicals, principalment la nostra Banda de l'AMPC.\nRecordeu que la matrícula segueix oberta pels instruments de vent i percussió: saxo, clarinet, trompeta, flauta, trombó, tuba, bateria...\nActuació de les Aules de Música a l'escola bressol...\nComencem a preparar el proper curs, no et quedis s...\nAjudeu-nos a escollir el disseny de les nostres sa...\nClasses de guitarra i baix elèctrics a les nostres...


Plans tècnics de gestió i millora forestal | Fundació Catalunya - La Pedrera\nMés info sobre els PTGMF\nEls plans tècnics de gestió i millora forestal (PTGMF) són l’eina que fa servir la Fundació per esbrinar la situació present de l’àrea forestal dels seus espais. Es tracta d’un document de planificació a mitjà termini que, a més de ser descriptiu, proposa actuacions per millorar la qualitat ecològica i paisatgística dels boscos, així com per incrementar-ne la biodiversitat. Les cremes controlades, el manteniment i creació d’espais oberts o les repoblacions amb arbres són algunes mostres del que suggereix. El pla, però, no es pot posar en pràctica lliurement; abans cal que l’aprovi el Centre de la Propietat Forestal (CPF) de la Generalitat de Catalunya.\nActualment el 96% del territori propietat de la Fundació disposa d’un PTGMF. L’adopció d’aquest model agilitza els tràmits administratius de les accions recollides al Pla de gestió, sobretot les que s’han de fer en terreny forestal.


El pèrit que no era auditor RacoBlaugrana.com\nHome Notícies Barça El pèrit que no era auditor\nEl pèrit que no era auditor\nBartomeu en la seva declaració al judici.\nPodem dir que ahir començava la part més interessant del judici. Les intervencions dels pèrits designats per les parts. Dir que les seves declaracions es sustenten en uns dictàmens prèviament elaborats, a instàncies de la part que els ha proposat, i que estan en el que es coneix com autes, recull d’escrits i documents aportants al judici.\nEl pèrit de part del Barça va declarar que no era auditor ni havia fet cap auditoria. No prejutge res, però sobta quan es tractava de valorar els comptes i les seves auditories la seva designació per part del club.\nVa fer el seu paper de pèrit de part. Tot el que havia estudiat dels comptes certificava que la reformulació dels comptes de la junta Rosell estava bé. Tot pel principi de prudència: els ingressos s’han de comptabilitzar quan els tens i les despeses quan en tens coneixement que les tindràs. Els advocats dels demandats el van posar contra les cordes en algunes de les seves preguntes, però se’n va sortir prou bé. Quan el tema era complicat, se’n sortia amb que si l’auditor ho havia fet, és que es tenia que fer així.\nSi ets jurista o economista, la intervenció de la primera pèrita proposada pels demandats és per obtenir la gravació i guardar-la. Brillant, convincent, segura i vehement. L’èxtasi va arribar quan fins i tot va arribar a ser ella la que interrogava a la representació del FCB (que estrany se’m fa escriure que el Barça va contra gent del Barça). Va destrossar els comptes reformulats declarant que eren menys clars que els presentats per Laporta, per moltes excepcions que tingués l’informe d’auditors ja que la imatge fidel del comptes no depèn del número d’excepcions i incerteses, sinó de la seva magnitud.\nEls dilluns hi haurà un cara a cara d’ella amb el pèrit presentat per l’entitat. Frisso perquè arribi\nLectures 4604 vegades per 792 lectors\njudici acció responsabilitat\njudici junta laporta\njudici laporta rosell directiva\nPrevious articleUn judici per treure caretes\nNext articleEl Llevant-Barça i la golejada blanca d'ahir a les portades (21/09)\nLa nova samarreta\nAhir el diari Sport mostra en portada la que seria la nova samarreta per la temporada que ve. Per primer cop a la història,...